טו ע"ב
1 [א] גמ' מקצת היום ככולו ומכאן ולהבא כו' – כצ"ל.
אור אליהו
1 [א] בגמ': "אלא רב דאמר כרבי יוסי, דתניא רבי יוסי אומר, שומרת יום כנגד יום ששחטו וזרקו עליה בשני שלה ואחר כך ראתה, הרי זו אינה אוכלת, ופטורה מלעשות פסח שני. מאי טעמא דרבי יוסי, לאו משום דקסבר מקצת היום ככולו. ממאי, ודלמא משום דקסבר מכאן ולהבא הוא מטמא". כך היא הגירסא שלפנינו[footnoteRef:1]. ולפי גירסא זו, בהוה אמינא הגמ' סברה שטעמו של רבי יוסי שפטורה מלעשות פסח שני, הוא רק משום שהוא סובר מקצת היום ככולו. והגמ' דחתה שאפשר לומר, שטעמו של רבי יוסי שפטורה מלעשות פסח שני, הוא רק משום שהוא סובר שמקצת היום ככולו. [1:  וכן נראה שגרס המפרש: "דילמא - האי דקאמר רבי יוסי דפטורה לאו משום דקסבר דמקצת היום ככולו, אלא משום דקסבר דכשהיא רואה מכאן ולהבא היא מטמאה, אבל למפרע לא. ומשום הכי פטורה, דבההיא שעתא דשחטו וזרקו עליה טהורה הואי, ולהך דבתר נטמאת לא חיישינן". וכן גרס התוס' רי"ד.] 

אמנם בש"ס של רבינו הגירסא היא: "מאי טעמא דרבי יוסי, לאו משום דקסבר מקצת היום ככולו, ומכאן ולהבא הוא מטמא" – כך צריך לומר[footnoteRef:2]. ולפי זה, פירוש הגמ' הוא, שטעמו של רבי יוסי, שאשה זו פטורה מפסח שני, הוא משום שהוא סובר שמקצת היום ככולו, נמצא שתחילת היום השני נעשה שימור ליום הראשון, ולפיכך נחשב שהייתה טהורה בשעה שחיטה וזריקה. ומה שראתה אחר שחיטה וזריקה נחשב לטומאה חדשה, ונטמאת מכאן ולהבא, ולמחרת תעשה שימור לטומאה זו. נמצא שיום שני זה, נחשב מקצתו טהור ולכן הוא נעשה שימור לטומאה של אתמול. ומקצתו טמא, ולכן צריכה שימור למחרת[footnoteRef:3].  [2:  וכן גרסו תוס' (ד"ה מאי), הרא"ש בפירושו, הקרן אורה (טז ע"א).]  [3:  וכן כתבו תוס' (שם), וכן כתב בפירוש הרא"ש (מוגה על פי האחרונים): "לאו משום דקסבר מקצת היום ככולו - ומכאן ולהבא מטמא משעת ראיה ואילך ולא סתרה למפרע, וחשוב יום שני כשני ימים, דתחילת היום עולה לה לשימור, וכשראתה אחר כך הוי כיום אחר". וכן מבואר ברש"י (פסחים פא ע"א): "מכאן ולהבא היא מטמא - שומרת יום כנגד יום שספרה קצת היום וטבלה טהורה מטומאה של אתמול, וכי הדר חזיא בו ביום מטמאה מכאן ולהבא, ותהיה מחר שומרת יום כנגד יום, הלכך, בזריקה ושחיטה טהורה מעלייתא הואי" כו' ע"ש.] 

אמנם על הגירסא שלפנינו קשה: א. אי אפשר לומר שטעמו של רבי יוסי הוא רק משום שהוא סובר ומכאן ולהבא הוא מטמא, שהרי אם רבי יוסי לא סובר גם כן שמקצת היום ככולו, מה מועיל שמכאן ולהבא הוא מטמא, הרי בלא הסברא של מקצת היום ככולו לא היה שימור ליום הראשון, ונמצא שבשעת שחיטה וזריקה הייתה עדיין טמאה מחמת מה שראתה אתמול[footnoteRef:4]. ב. לפי הגירסא שלפנינו יוצא, שבהוה אמינא הגמ' סברא, שטעמו של רבי יוסי הוא רק משום מקצת היום ככולו, אבל מכל מקום הוא סובר שמטמאה למפרע. וקשה, מה מועיל מה שמקצת היום ככולו, כיוון שמטמאה למפרע, נמצא שהייתה טמאה בשעת שחיטה וזריקה[footnoteRef:5].  [4:  וכן כתבו תוס' (שם): "וזו שכתוב בספרים 'ודילמא משום דקסבר' לא גרסינן ליה, דאי לאו מקצת היום ככולו מה מהני שאינו מטמא למפרע" (על פי גירסת הגר"ב אשכנזי ואורח מישור בתוס'). אמנם בתוס' רי"ד (שגרס כגירסא שלפנינו) כתב: "שם ודילמא משום דקסבר רבי יוסי מיכן ולהבא היא מטמא  - פירוש, ומשום הכי נפטרה ידי פסח, שטהורה היתה, ואפילו טהרות שנגעה למפרע באותו היום טהורות, ופליג בהא ארבנן, דרבנן סברי אם ראתה בו ביום טמא למפרע". ובספר ברכת ראש כתב בהסבר דברי המפרש: "ודחי הש"ס, ודלמא סבר מכאן ולהבא מטמא, ואין צריך לטעם דמקצת היום ככולו ליחשב, דכן הוא הדין דכשטבלה לערב או למחר נטהר מטומאתו, והיא בחזקת טהרה עד שתראה, וכשתראה שלשה ימים הויא לה זבה" כו' ע"ש. ועיין אבן ישראל (איסורי ביאה ז, י) מה שכתב ליישב את שיטת המפרש, וכפי הגירסא שלפנינו בגמ'. ועיין גם בספר יד בנימין.]  [5:  אמנם בתוס' רי"ד (שגרס כגירסא שלפנינו) כתב: "מאי טעמא דרבי יוסי לאו משום דקסבר מקצת היום ככולו -  פירוש, אף על גב דאם תראה בו ביום תהיה טומאה למפרע, דמצטרפות הראיות, אפילו הכי, כיון דהתחילה לספור מקצת יום שני בטהרה כאלו גמרתי דמי, ואותו היום עולה מקצתו לשיעור דאתמול, ואף על גב דאיגלאי מילתא דהוה טמאה כדבעינן למימר לקמן דטומאה זיבה בתהום התירו, ומקצתו מצטרף לראיות דזבה". וכעין זה כתב גם בברכת ראש.] 

יח ע"ב
2-3 [א-ב] גמ' אליעזר - נמחק. שם אליעזר – נמחק. 
אור אליהו
2-3 [א-ב] בגמ': "נטמא בשביעי וחזר ונטמא בשביעי, אינו מביא אלא קרבן אחד. נטמא בשמיני וחזר ונטמא בשמיני, מביא קרבן על כל אחד ואחד, מתחיל ומונה מיד, דברי רבי אליעזר כו' בשלמא לרבי אליעזר אמר קרא וקדש את ראשו ביום ההוא, אף על פי שלא הביא קרבנותיו" כו', כך היא הגירסא שלפנינו בגמ'[footnoteRef:6]. ועל גירסא זו יש להקשות, שכן בפשטות מה שכתוב "מתחיל ומונה מיד" הכוונה שמתחיל למנות ביום השמיני[footnoteRef:7]. והרי לדעת רבי אליעזר (לעיל טז ע"ב)[footnoteRef:8] מי שנטמא ביום הראשון שהתחיל את נזירותו, אינו סותר את נזירותו, וממילא אינו מביא קרבן על טומאתו, ואם כן קשה, מדוע אמר רבי אליעזר "נטמא בשמיני וחזר ונטמא בשמיני, מביא קרבן על כל אחד ואחד", הרי זה היום הראשון לנזירות הטהרה שלו[footnoteRef:9]. [6:  וכן גרסו המפרש, תוס' ופירוש הרא"ש. וכן הוא בילקוט שמעוני (נשא רמז תשי).]  [7:  שכן משפט זה כתוב מיד אחרי המשפט: "נטמא בשמיני וחזר ונטמא בשמיני, מביא קרבן על כל אחד ואחד". וכן מבואר בתוס' (ד"ה מתחיל), שזה פשטות הברייתא [אלא שמכח קושייא, לפי גירסתם, פירשו שהכוונה ליום השביעי, עיין להלן הערה]. וכתב במרומי שדה, שכן משמע גם ממה שכתוב בסמוך: "בשלמא לרבי אליעזר אמר קרא וקדש את ראשו ביום ההוא, אף על פי שלא הביא קרבנותיו". וכן מבואר ממה שכתוב להלן (נד ע"א): "איבעיא להו, הא דקתני עד שיטהר בשביעי קאי, עד דעביד הערב שמש ומני רבי אליעזר היא", ומבואר מזה שלרבי אליעזר לא מתחיל את נזירות הטהרה ביום השביעי, אלא רק ביום השמיני (והעיר המרומי שדה, שמתוס' (שם) מבואר שלא גרסו בגמ' "עד דעביד הערב שמש", וזה לשון התוס' (ד"ה אלא): "ואיבעיא ליה עד שיטהר, דמתני' בשביעי קאי, דלאחר שטבל והזה וגלח ומתחיל מאותו יום למנות נזירות טהרה, ויביא קרבנותיו בשמיני, ומני רבי אליעזר היא, דאמר לעיל פרק מי שאמר מתחיל ומונה מיד, פירוש שמתחיל ומונה משביעי, כדפירשנו שם").]  [8:  זה לשון המשנה: "רבי אליעזר אומר לא בו ביום, שנאמר והימים הראשונים יפלו עד שיהו לו ימים ראשונים". וכתבו תוס' (טז ע"ב ד"ה רבי אליעזר): "רבי אליעזר אומר לא בו ביום – כלומר, אם נכנס בו ביום שנטהר אין מביא קרבן טומאה עד יום שני שהתחיל הטהרה, שנאמר והימים הראשונים יפלו, דבעינן בסותר שיסתור שני ימים, דאז מביא קרבן טומאה. והוא הדין דמצי למיתני פלוגתייהו בנזיר טהור שנטמא ביום ראשון של קבלת נזירותו וביום נטמא בתחילה, דלרבנן מביא קרבן טומאה, ולרבי אליעזר אינו מביא קרבן טומאה, אלא מונה שבעה ימי טומאה ומזה ושונה וטובל ומונה כ"ט יום ליום הראשון שמנה, ומגלח ביום ל' שהוא ל' ואחד לנזירותו".]  [9:  ומכח קושייא זו כתבו תוס' (יח ע"ב שם) שמה שכתוב "מתחיל ומונה מיד" הכוונה ליום השביעי: "מתחיל ומונה מיד דברי רבי אליעזר וכו' - לכאורה הוה משמע דמתחיל מנין נזירות טהרה שלו בשמיני, אלא אי אפשר לומר כן, דאי לא חייל עליה נזירות טהרה שלו אלא בשמיני, אם כן, כי נטמא בשמיני לא סותר אלא יום אחד, ולא הוה מתחייב קרבן טומאה לרבי אליעזר, [כדתנן] במתני' רבי אליעזר אומר לא [בו] ביום אלא מתחיל ומונה מיד בשביעי, דאז חייל עליה נזירות טהרה מכי הזה וטבל, וכי נטמא בשמיני סותר שני ימים ומתחייב שפיר בקרבן ובטומאה לרבי אליעזר".
אמנם המפרש גרס כגירסא שלפנינו "דברי רבי אליעזר", ואעפ"כ כתב: "מתחיל ומונה - לנזירות טהרה מיד כיון שהגיע שמיני, ואפילו שלא הביא קרבנותיו דברי רבי אליעזר". וכתב השפת אמת לבאר את שיטת המפרש בזה: "ולכן נלע"ד, שאין קושית התוס' מוכרחת, דנהי דסבירא ליה לרבי אליעזר דנטמא ביום ראשון או שני אינו מביא קרבן. היינו דוקא בתחילת נזירותו, דלא מתקיים כלל הימים יפלו, מה שאין כן הכא דכבר הוא באמצע נזירותו, ונפלו הימים הראשונים על ידי טומאה, ועתה על ידי טומאה שניה מתארך נפילת הימים ואינו יכול לחזור לנזירותו, שפיר אין צריך לקיים ביה שנית ימים יפלו. דנפולין ועומדים הם כנ"ל". וכן כתבו המרומי שדה וברכת ראש.
ובספר יוסף דעת כתב על פי החזו"א (נזיר קלט, ה), שדעת הרמב"ם (נזיר ו, ו) שרבי אליעזר נחלק עם חכמים רק לגבי סתירת הימים, אבל לגבי קרבן על הטומאה מודה רבי אליעזר שמביא, גם כשנטמא ביום הראשון לנזירותו. לכן גם אם נאמר שהתחיל למנות ביום שמיני וגם נטמא ביום השמיני, שפיר אמר רבי אליעזר "מביא קרבן על כל אחד ואחד". אמנם דעת שו"ת בית הלוי (א, נא) ומרומי שדה להיפך, שמחלוקת רבי אליעזר וחכמים היא רק לגבי הקרבן, אבל לגבי סתירת הימים מודים חכמים לרבי אליעזר.] 

ואולי משום כך בגליון הש"ס של רבינו תיבת "אליעזר" נמחק, וכך צריך לגרוס: "נטמא בשמיני וחזר ונטמא בשמיני, מביא קרבן על כל אחד ואחד, מתחיל ומונה מיד, דברי רבי[footnoteRef:10] כו' בשלמא לרבי, אמר קרא וקדש את ראשו ביום ההוא, אף על פי שלא הביא קרבנותיו". ולפי גירסא זו הברייתא הזכירה את דבר רבי, שסובר שנזירות הטהרה מתחילה ביום הראוי להבאת קרבנותיו[footnoteRef:11], היינו היום השמיני. ורבי סובר כדעת חכמים, שגם אם נטמא הנזיר ביום הראשון לנזירותו, צריך להביא קרבן על טומאתו. [10:  וכן גרס השיטה מקובצת.]  [11:  כמבואר לעיל (יח ע"א): "דתניא, וקדש את ראשו ביום ההוא ביום הבאת קרבנותיו, דברי רבי". ויכול להתחיל את נזירות הטהרה גם קודם שהביא את קורבנותיו, כמבואר (שם ע"ב): "אמר לך רבי, ההוא להכי הוא דאתא לומר לך, אף על פי שלא הביא קרבנותיו".] 

כו ע"ב
4 [א] גמ' והשאר יפלו לנדבה ומועלין בהן, אר"ה כו' – כצ"ל, וכ"ה בתוספתא
אור אליהו
4 [א] בגמ': "אלו לעולתי, והשאר לשאר נזירותי, דמי עולה יביאו עולה, ומועלין בהן. והשאר יפלו לנדבה, ומועלין בכולן, ואין מועלין במקצתן. אמר רב הונא אמר רב, לא שנו אלא מעות, אבל בהמה הרי היא כמפורשת", כך היא הגירסא שלפנינו. ולפי גירסא זו, במה שנשאר לשאר הנזירות[footnoteRef:12], אם נהנה בכולם מעל, ואם נהנה רק במקצתם לא מעל[footnoteRef:13]. ויש להקשות על גירסא זו, כיון שאמרה הברייתא "והשאר יפלו לנדבה", מדוע אין מועלין במקצתן, והרי בדמי הנדבה היו מביאים עולה לקיץ המזבח[footnoteRef:14], ובעולה יש מעילה[footnoteRef:15]. [12:  היינו חוץ מדמי העולה.]  [13:  וכן נראה שגרס הרמב"ם (מעילה ד, ג): "וכן אם אמר אלו לעולתי והשאר לנזירותי, ונהנה בכולן מעל, נהנה במקצתן לא מעל, שאין בדמי שלמים מעילה". ועיין הערה.  ]  [14:  כמו שכתוב (שקלים ו, ו): "נדבה מה היו עושין בה. לוקחין בה עולות, הבשר לשם והעורות לכהנים".]  [15:  וכן הקשו תוס' (ד"ה והשאר) בשם הר"ם: "והקשה הר"ם, [דלמה] לא ימעלו אפילו במקצת, כיון דנופלין כולן לנדבה, דהיינו עולת קיץ למזבח, משתמש לה בדמי עולה". והתוס' תירצו: "וצריך לומר, דעד שעת הקרבה שמקריבו לעולה לא נפק משם שלמים שהיו עליהם עד הנה". והמרומי שדה כתב ליישב, שמה שכתוב בברייתא "והשאר יפלו לנדבה" מדובר כשמת, והדין שילכו המעות לנדבה, ואכן בזה מועלין אפילו במקצתן, ואילו מה שכתוב בהמשך הברייתא "ומועלין בכולן ואין מועלין במקצתן" מדובר כשהוא חי, וממילא אין בהן דין שיפלו השאר לנדבה. וכתב שכן מבואר ברמב"ם. והיינו, שבהלכות נזירות (ט, ו-ז) הזכיר במפורש שמדובר שמת, ושם אכן כתב שיפלו השאר לנדבה, ולא הזכיר שמועלין בכולן ואין מועלין במקצתן: "האומר אלו לחטאתי והשאר לנזירותי ומת כו' אמר אלו לעולתי והשאר לנזירותי, דמי עולה יבאו עולה, והשאר יפלו לנדבה". ואילו בהלכות מעילה (ד, ג) כתב: "וכן אם אמר אלו לעולתי והשאר לנזירותי, ונהנה בכולן מעל, נהנה במקצתן לא מעל, שאין בדמי שלמים מעילה". ומשמע שמדובר כשהוא חי, ולכן כתב "נהנה", היינו הוא עצמו (ואכן בתחילת ההלכה שם, כשדיבר במפורש על מת נקט לשון "ומועלין בהן", שמשמע שאחרים מועלין, ודו"ק). וכן כתב האור שמח (מעילה ה, ו) בדעת הרמב"ם. ועוד כתב האור שמח ליישב את הסוגיא באופן אחר (על פי כמה יסודות שלמד מכמה ראשונים): "דאין הכי נמי, דפקע מהן קדושת שלמים תיכף כי מת הנזיר, וחיילא עלייהו קדושת עולה, אבל כיון דמהקדשו היו שלמים, דלאו קדשי ה' לענין מעילה הוי, רק כי מת חיילא ממילא עלייהו קדושת הגוף, והוי דמי עולות, וכיון דאין בא הקדישן על ידי אדם, תו לא קרינא בהו קדשי בני ישראל, ואין מועלין בהן, אבל דמי חטאת שבחייו היה בהם דין מעילה, והוי קדשי ה', תו כי אישתנו מחטאת לעולה, לא אתי עלייהו ההקדש ממילא, רק עיקר קדושתן בא על ידי אדם, לכן מועלין בהן, ולכן מועלין בכולן ואין מועלין במקצתן, דשמא שלמים הוי ולא נחית להו קדושה דאיכא עלה מעילה, דלהווי נקראין קדשי ה' על ידי אדם מקדיש, רק ממילא על ידי מיתתו זכי בהו הקדש, וליכא בהו דין מעילה, וזה ברור בפירוש הברייתא".  ] 

ואולי משום כך לדעת רבינו הגירסא היא: "אלו לעולתי והשאר לשאר נזירותי, דמי עולה יביאו עולה, ומועלין בהן. והשאר יפלו לנדבה, ומועלין בהן. אמר רב הונא" כו'. וכן הוא בתוספתא (מעילה א, ה): "אלו לעולתי והשאר לשאר נזירותי ומת, דמי עולה, יביא עולה ומועלין בהן. והשאר יפלו נדבה ומועלין בהן"[footnoteRef:16]. [16:  אמנם החסדי דוד (על התוספתא שם) כתב: "ומועלין בהן – פירוש בכולן, אבל לא במקצתן, שמא אותו מקצת דשלמים הוא, שאין בהן בעילה, ומייתי חולין בעזרה". ונראה שכוונתו לפרש את התוספתא על פי הסוגיא בנזיר. ולכאורה קצת קשה לפרש כן את התוספתא, שכן לגבי "אלו לחטאת" כתוב בתוספתא במפורש "ומועלין בכולן, ואין מועלין במקצתן", ואם כן, כשכתוב לגבי "אלו לעולתי" רק "ומועלין בהן" משמע שדווקא הוא, ומועלין בהן אפילו במקצתן.] 

לד ע"א
5 [א] גמ' כגון דאמר הריני נזיר – תא"מ.
אור אליהו
5 [א] במשנה: "ראה את הכוי ואמר, הריני נזיר שזה חיה, הריני נזיר שזה אינו חיה, הריני נזיר שזה בהמה, הריני נזיר שאין זה בהמה, הריני נזיר שזה חיה ובהמה, הריני נזיר שאין זה לא חיה ולא בהמה, הריני נזיר שאחד מכם נזיר, הריני נזיר שאין אחד מכם נזיר, הריני נזיר שכולכם נזירין - הרי כולן נזירין". ובגמ': "תני חדא, תשעה נזירים, ותניא אידך, תשע נזיריות. בשלמא תשעה נזירין, כגון דהוי גברי טפי, דאיתפיס ואזיל ביה, אלא תשע נזיריות לחד גברא היכי משכחת לה. בשלמא שית משכחת לה כדתנן, אבל תלת היכי משכחת לה. אמר רב ששת, כגון דאמר הריני נזיר ונזירות הכל עלי", כך היא הגירסא שלפנינו בגמ'[footnoteRef:17]. ויש להקשות על גירסא זו, כיוון שכל אחד מהתשעה הנזירים קיבל על עצמו את הנזירות על ידי אמירת "הריני נזיר" כו', אם כן מספיק שיאמר "נזירות הכל עלי", ומדוע הוצרך לומר גם כן "הריני נזיר". ואולי משום כך בש"ס של רבינו היו תיבות אלו של "הריני נזיר" מחוקות, וכך צריך לומר: "אמר רב ששת, כגון דאמר נזירות הכל עלי"[footnoteRef:18]. [17:  וכן גרסו המפרש, תוס' ופירוש הרא"ש. ועיין הערה לגבי תוספות.]  [18:  וכן כתב להגיה בהגהות רבי זאב וואלף: "גמ' הריני נזיר כו' – שתי תיבות 'הריני נזיר' יש למוחקן, וצריך לומר 'כגון דאמר נזירות' כו'". וכן נראה שגרס בתוספות רבינו טודרוס: "דאמר נזירות הכל עלי – פירוש, נזיריות תשעה בני אדם שקבלו על הכוי עלי, הרי עליו תשעה נזירויות". ומעין זה נראה שגרס הלחם משנה (נזיר ב, י): "והקשו, דהיכי משכחת ט' נזירות. ותירצו, כגון דאמר הריני נזירות הכל עלי". והנה אע"פ שמלשון הדיבור המתחיל בתוס' (ד"ה כגון) מבואר שגרסו "כגון דאמר הריני נזיר ונזירות הכל עלי", מכל מקום בדברי התוס' עצמם, כשפירשו את הגמ', נראה שלא גרסו את התיבות "הריני נזיר": "ראה ט' בני אדם שנתפסו עצמן בנזירים בכוי ואמר, הרי עלי כל דין נזירות כולכם, הרי יש עליו תשעה ספיקות נזירות" כו'. וכן כתב לדייק מדברי תוס' בספר תפארת ציון: "משמע מהתוספות דאינו גורס 'הריני נזיר', אלא 'נזירות הכל עלי'". ובכת"י וטיקן 110-111 לא גרס "ונזירות" עם ו' אלא בלא ו': "כגון דאמר, הריני נזיר נזירות הכל עלי". והיינו שאמירת "הריני נזיר" היא לא אמירה בפני עצמה, אלא היא אמירה אחת עם "נזירות הכל עלי", ודו"ק.] 

מה ע"א
6 [א] גמ' א"כ דרך בזיון הוא והרי אמרה תורה כו' ק"ו לדרך בזיון דברי ר' יאשיה, ר' יצחק אומר – כצ"ל.
אור אליהו
6 [א] בגמ': "תנו רבנן, וגלח הנזיר פתח אהל מועד וגו' בשלמים הכתוב מדבר, שנאמר ושחטו פתח אהל מועד. אתה אומר בשלמים הכתוב מדבר, או אינו אלא פתח אהל מועד ממש. אמרת, אם כן, דרך בזיון הוא. רבי יאשיה אומר, אינו צריך, הרי אמרה תורה לא תעלה במעלות על מזבחי, קל וחומר לדרך בזיון. [נ"א במדרש בפרשה נשא, וגלח הנזיר רבי יאשיה אומר בשלמים הכתוב מדבר או אינו וכו' אם כך אמרה תורה לא תעלה וכו' קל וחומר לדבר שלא יגלח פתח אהל מועד, אלא בשלמים הכתוב מדבר]. רבי יצחק אומר, אינו צריך, הרי הוא אומר, ולקח את שער ראש נזרו ונתן על האש וגו' מי שאינו מחוסר אלא לקיחה ונתינה, יצא זה שהוא מחוסר לקיחה הבאה ונתינה", כך היא הגירסא שלפנינו[footnoteRef:19]. ולפי גירסא זו יוצא, שבין תנא קמא ובין רבי יאשיה סוברים, שהטעם שאי אפשר לומר שגילוח שער הנזיר נעשה בפתח אוהל מועד ממש, הוא משום שזה דרך בזיון. ולפי זה קשה, מדוע אומר רבי יאשיה בתחילת דבריו את הביטוי "אינו צריך", שמשמעו שאין צריך להוכיח זאת מטעם חיצוני של דרך בזיון, אלא אפשר להוכיח זאת מהפסוקים עצמם שעוסקים בגילוח שער הנזיר. והרי גם רבי יאשיה עצמו סובר שהטעם הוא משום שזה דרך בזיון, כנ"ל[footnoteRef:20]. וכן מה שכתוב "במדרש פרשת נשא" כו' עד "הכתוב מדבר", ברור שאין זה מלשון הגמ'[footnoteRef:21]. [19:  וכן גרסו תוס' ופירוש הרא"ש, וכן היא הגירסא בילקוט שמעוני (נשא רמז תשי).]  [20:  ונראה שזה מה שהוקשה לתוס' (מה ע"ב ד"ה רבי יאשיה): "וקשה, דמאי אינו צריך למדרש מסברא אלא מק"ו". ונראה שגם הרא"ש בפירושו הרגיש בקושיא זו, לכן כתב לחלק בין סברא לקל וחומר: "רבי יאשיה אומר אינו צריך -  כלומר, אינו צריך לאוסרו מסברא אלא מקל וחומר יש לדרוש, שאין לנהוג מנהג בזיון, שהרי אומר לא תעלה במעלות אפילו בשעת עבודה הזהירה תורה שלא תגלה ערותו לעצים ולאבנים, כל שכן שלא יגלה פתח אהל מועד". אמנם עדיין לכאורה קשה, שמכל מקום גם לרבי יאשיה הטעם הוא משום שהוא דרך בזיון. ועוד שהביטוי "אינו צריך" משמעותו שאפשר ללמוד את הדבר מהפסוקים עצמם שעוסקים באותו עניין.]  [21:  ואכן כל קטע זה לא נמצא בכת"י: מינכן 95, וטיקן 111-110, וכן הוא בדפוס ונציה.] 

ואולי משום כך, לדעת רבינו הגירסא בגמ' היא: "תנו רבנן, וגלח הנזיר פתח אהל מועד וגו' בשלמים הכתוב מדבר, שנאמר ושחטו פתח אהל מועד. אתה אומר בשלמים הכתוב מדבר, או אינו אלא פתח אהל מועד ממש. אמרת, אם כן דרך בזיון הוא, והרי אמרה תורה לא תעלה במעלות על מזבחי, קל וחומר לדרך בזיון, דברי רבי יאשיה. רבי יצחק אומר, אינו צריך, הרי הוא אומר, ולקח את שער ראש נזרו ונתן על האש וגו' מי שאינו מחוסר אלא לקיחה ונתינה, יצא זה שהוא מחוסר לקיחה הבאה ונתינה". ולפי גירסא זו, ישנם בברייתא רק שתי דעות[footnoteRef:22]: א. דעת רבי יאשיה, שהטעם שאי אפשר לומר שגילוח שער הנזיר היה בפתח אוהל מועד, הוא משום שזה דרך בזיון, ולראיה שזה דרך בזיון, הוא מביא ממה שאסרה תורה לעלות למזבח במעלות. ב. דעת רבי יצחק, שאין צריך ללמוד זאת מטעם חיצוני, אלא אפשר להוכיח זאת מהפסוקים עצמם שעוסקים בגילוח שער הנזיר[footnoteRef:23]. [22:  ולא שלש כפי הגירסא שלפנינו (ת"ק, רבי יאשיה ורבי יצחק).]  [23:  וכעין גירסת רבינו, שיש רק שתי דעות, יש גם בספרי, וכמו שכתבו תוס' (שם): "ובסיפרי אין הגירסא 'רבי יאשיה אומר', אלא כל זה מדברי ת"ק והכי איתא התם: 'או אינו אלא פתח אהל מועד ממש, אמרת, אם כן דרך בזיון, או אינו אלא ממש'. כלומר, דאין להוציא מסברא הפסוק ממשמעו, 'הרי הוא אומר לא תעלה קל וחומר לדבר בזיון'". וכן העתיק בפירוש הרא"ש. וכך הוא לשון הספרי (נשא לה) שלפנינו: "וגלח הנזיר פתח אהל מועד - בשלמים הכתוב מדבר, שנאמר ושחטו פתח אוהל מועד. אתה אומר בשלמים הכתוב מדבר, או פתח אוהל מועד כמשמעו, אם אמרת כן הרי זו דרך בזיון, הא מה תלמוד לומר וגלח הנזיר פתח אוהל מועד, בשלמים הכתוב מדבר. אתה אומר בשלמים הכתוב מדבר או פתח אהל מועד כמשמעו, אמרת, אמרה תורה לא תעלה במעלות על מזבחי קל וחומר שלא יגלח, הא מה תלמוד לומר וגלח הנזיר פתח אהל מועד, בשלמים הכתוב מדבר. רבי יצחק אומר, בשלמים הכתוב מדבר. אתה אומר בשלמים הכתוב מדבר, או אינו אלא פתח אהל מועד כמשמעו, תלמוד לומר, ולקח את שער ראש נזרו, מקום שהיה מבשל שם היה מגלח". אלא שבספרי לא הוזכר שת"ק הוא רבי יאשיה, אבל במדרש במדבר רבה (נשא י, כא) אכן מוזכר: "וגלח הנזיר פתח אהל מועד - רבי יאשיה אומר, בשלמים הכתוב מדבר, או אינו אלא פתח אהל מועד כמשמעו. אמרת, אם כך אמרה תורה לא תעלה במעלות על מזבחי וגו' קל וחומר לדבר בזיון שלא יגלח, הא מה תלמוד לומר פתח אהל מועד, בשלמים הכתוב מדבר, שנאמר בהן ושחטו פתח אוהל מועד. רבי יצחק אומר, אינו צריך, הרי הוא אומר ולקח את שער ראש נזרו ונתן על האש אשר תחת וגו', במי שמחוסר לקיחה ונתינה, ולא במי שמחוסר לקיחה הבאה ונתינה, הוי מקום שהיה מבשל שם היה מגלח". ובדפוס ונציה הגירסא כמו שלפנינו, אלא שאין בתחילת דברי רבי יאשיה את התיבות "אינו צריך" (ולפי זה, רבי יאשיה הוסיף הסבר לדברי ת"ק, שאמר שהטעם הוא משום שזה דרך בזיון) ] 

7 [ב] שם איכא דאמרי כו' עד היה מגלח - תא"מ.
אור אליהו
7 [ב] שם בגמ': "איכא דאמרי, רבי יצחק אומר, בשלמים הכתוב מדבר. אתה אומר בשלמים הכתוב מדבר, או אינו אלא פתח אהל מועד ממש, תלמוד לומר ולקח את שער ראש נזרו, מקום שהיה מבשל שם היה מגלח", כך היא הגירסא שלפנינו בגמ'". ויש להקשות על גירסא זו, הרי דרשה זו היא כעין הדרשה הראשונה, ומדוע אמרה הגמ' "איכא דאמרי", הרי אין שום נפקא מינה בין הדרשות[footnoteRef:24]. ואולי משום כך היו כל תיבות אלו מ"איכא דאמרי כו' עד "היה מגלח" – מחוקות[footnoteRef:25] בגליון הש"ס של רבינו.  [24:  והמו"ל של הגהות רבינו בש"ס ווילנא העיר שמצאנו בכמה מקומות בש"ס שיש שתי לישנות שאין נפקא מינא ביניהם, אלא רק בלשון.]  [25:  גם בכת"י מינכן 95 ווטיקן 111-110 אין את כל תיבות אלו. והעיר המו"ל של הגהות רבינו בש"ס ווילנא, שכן משמע מהמפרש ותוס' שלא גרסו תיבות אלו, ממה שלא פירשו כלום על לישנא זו.] 

מח ע"א
8 [א] גמ' מת – תז"מ.
אור אליהו
8 [א] בגמ': "אשכחן כהן גדול, נזיר מנלן, דתניא, כל ימי הזירו לה' על נפש מת לא יבא, שומע אני אפילו נפש בהמה במשמע, כענין שנאמר מכה נפש בהמה, תלמוד לומר, על נפש מת לא יבא, בנפש אדם הכתוב מדבר", כך היא הגירסא שלפנינו בגמ'[footnoteRef:26]. ומבואר מזה, שהלימוד שנזיר אינו מוזהר שלא להטמא לנפש בהמה, הוא מתיבת "מת", שמשמעה שמדובר בנפש אדם שמת[footnoteRef:27]. ולפי זה קשה, מדוע בתחילת הברייתא, הביאה הברייתא את כל לשון הפס' (במדבר ו, ו) "כָּל יְמֵי הַזִּירוֹ לַה' עַל נֶפֶשׁ מֵת לֹא יָבֹא", כולל תיבת "מת" – הרי על כך לא שייך לומר "שומע אני אפילו נפש בהמה במשמע"[footnoteRef:28]. ואולי משום כך בש"ס של רבינו הייתה תיבה זו של "מת" מחוקה[footnoteRef:29], וכך צריך לומר: "דתניא, כל ימי הזירו לה', על נפש לא יבוא". ועל זה שייך באמת לומר, "שומע אני אפילו נפש בהמה במשמע". ועל כן הוסיפה הברייתא "תלמוד לומר, על נפש מת לא יבא, בנפש אדם הכתוב מדבר", שמתיבת "מת"[footnoteRef:30], שמשמעה שמדובר דוקא בנפש אדם שמת. [26:  וכן היא הגירסא: בספרי (נשא, כו) שלפנינו (עיין להלן הערה), במדבר רבה (נשא י, יא), ילקוט שמעוני (נשא רמז תשי). וכן הוא בת"י מינכן 95 ווטיקן 111-110.]  [27:  וכתבו תוס' (ד"ה כל): "אף על גב דכתיב והמת יהיה לו, מת סתמא איקרי, נפש מת לא איקרי"]  [28:  ונראה שתוס' (ד"ה כל) הרגישו בקושיא זו, לכן כתבו: "כל ימי הזירו לה' על נפש מת לא יבא שומע אני נפש בהמה במשמע - אי לא כתיב מת אלא נפש".]  [29:  וכן הסכים להגהה זו בברכת ראש. וכן הגירסא בספרי (שם), לפי גירסת רבינו בספרי: "על נפש לא יבא, שומעני אפילו נפש בהמה במשמע, כעניין שנאמר מכה נפש בהמה וגו' תלמוד לומר על נפש מת לא יבא, בנפש אדם הכתוב מדבר", וכן הביא כגירסא זו בספר מפתח התלמוד.]  [30:  ולתוס' (ד"ה כל) שהבאנו לעיל בהערה, הכוונה ממה שכתוב "נפש מת".] 

נ ע"ב
9 [א] גמ' מעיקר – צ"ל מקשרי
אור אליהו
9 [א] בגמ': "ועל מלא תרווד רקב. וכמה שיעורו, חזקיה אמר, מלא פיסת היד. רבי יוחנן אמר, מלא חפניו. תנן, מלא תרווד רקב שאמרו, ישנן מעיקר אצבעות ולמעלה, דברי רבי מאיר, וחכמים אומרים, מלא חפניו", כך היא הגירסא שלפנינו בגמ'[footnoteRef:31]. ורבינו בגליון הש"ס שלו כתב שצריך לומר "תנן, מלא תרווד רקב שאמרו, ישנן מקשרי[footnoteRef:32] אצבעות ולמעלה". וכן משמע בגמ' בסמוך: "בשלמא רבי יוחנן הוא דאמר כרבנן, אלא חזקיה כמאן, לא כרבי מאיר ולא כרבנן. אמרי, מלא פיסת יד, ומלא קשרי אצבעותיו למעלה, חד שיעורא הוא". [31:  וכן גרסו תוס' (ד"ה ישנן) והרא"ש בפירושו. וכן הוא בתוספתא (אהלות ב, ב).]  [32:  וכן הוא בירושלמי (נזיר ז, ב), וכן גרס בערכי תנאים ואמוראים (ערך יהושע עוזאה). ומצאנו ביטוי זה גם בביצה (יג ע"ב יד ע"א): "כיצד מנפח, אמר רב אדא בר אהבה אמר רב, מנפח מקשרי אצבעותיו ולמעלה".] 

10 [ב] שם אמרי מלא פיסת יד כו' – וצ"ע בתוספתא דכלים פ"ג דב"מ דקתני גבי מכתב.
אור אליהו
10 [ב] שם בגמ': "אמרי, מלא פיסת יד, ומלא קשרי אצבעותיו למעלה, חד שיעורא הוא". ופירוש תירוץ הגמ' הוא, ששיעור מלא פיסת יד שווה לשיעור מלא קשרי אצבעותיו ולמעלה, ולכן שפיר אפשר לומר שחזקיה שאמר שמלא תרווד הוא מלא פיסת היד, סובר כרבי מאיר שאמר שמלא תרווד הוא מלא קשרי אצבעותיו ולמעלה. וצריך עיון על תירוץ זה של הגמ', ממה ששנינו בתוספתא דכלים פרק ג' דבבא מציעא (הלכה ג), דקתני לה לגבי טומאה של מכתב: "מכתב שניטל הכותב שלו, טמא מפני המוחק. ניטל המוחק שלו, טמא מפני הכותב. נחלק לשנים ונשתיירו בכותב עד שמגיע[footnoteRef:33] לקשרי אצבעותיו ובמוחק מלא פס ידו – טמא, פחות מכן - טהור". וממה שחילקה התוספתא ונתנה לכותב שיעור של "קשרי אצבעותיו" ולמוחק שיעור של "מלא פס ידו" – משמע ששיעור מלא פיסת יד אינו שווה לשיעור מלא קשרי אצבעותיו. ועיין הערה[footnoteRef:34]. [33:  לפנינו בתוספתא: "ונשתיירו בכותב לקשרי אצבעותיו", והגהנו על פי הגהות רבינו על התוספתא (שם).]  [34:  ובספר דובר מציון על נשים נזיקין רבי דוב בער אליעזרוב כתב לתרץ את קושיית רבינו, שיש שני סוגים של "קשרי אצבעותיו": א. מפיסוק האצבעות שבתוך כף היד עד סוף האצבעות. ב. מפיסוק האצבעות שעל גב היד עד סוף האצבעות (והוא הנקרא "מלא קשרי אצבעותיו"). והסוג השני הוא גדול מהסוג הראשון כנראה בחוש. ולפי זה, מה שהקשתה הגמ' על חזקיה מדברי רבי מאיר, הוא משום שסברא הגמ' בהוה אמינא שרבי מאיר דיבר על הסוג הראשון שהוא קטן משיעור מלא פיסת היד. ותירצה הגמ' שרבי מאיר דיבר על הסוג השני, שהוא שווה לשיעור מלא פיסת היד. ולפי זה, לא קשה מהתוספתא, שבתוספתא מדובר בסוג הראשון שהוא אכן לא שווה לשיעור מלא פיסת ידו, אלא קטן ממנו (ולכן חילקה התוספתא בין הכותב למוחק), כנ"ל (ועיין שם שהסתפק לפי זה בדין של נט"י ביוה"כ, וכן בשיעור דיעבד של נט"י לסעודה, ששניהם שיעורם הוא עד קשרי אצבעותיו, האם הוא בשיעור קשרי אצבעותיו של הסוג הראשון או של הסוג השני).] 

11 [ג] שם תיקו – תז"מ.
אור אליהו
11 [ג] שם בגמ': "אמר ליה רב שימי בר אדא לרב פפא, ממאי דהאי מקשרי אצבעותיו ולמעלה לראש, דלמא למטה מדידיה, דהוה ליה מלא פיסת היד, תיקו", כך היא הגירסא שלפנינו בגמ'. ובגליון הש"ס של רבינו הייתה תיבה זו של "תיקו" מחוקה[footnoteRef:35]. והטעם פשוט, שכן דבריו של רב שימי בר אדא נאמרו כתירוץ לדברי חזקיה[footnoteRef:36], ולפיכך לא שייכת כאן תיבת "תיקו", שתיבת "תיקו" באה רק לאחר בעיא דלא איפשטה[footnoteRef:37]. ועיין הערה[footnoteRef:38]. [35:  וכן כתבו תוס' (אמר): "לא גרסינן תיקו". וכן הוא בכת"י וטיקן 111-110. ובחידושי רבינו פרץ כתב, שבקצת ספרים כתוב "תיקו", ובקצת ספרים לא מצא שכתוב "תיקו".]  [36:  כמבואר בתוס' (שם), וכן הוא בשיטה לחכמי איוורא. ועיין לקמן הערה.]  [37:  וכן כתב הסבר זה בחידושי רבינו פרץ: "וקשיא לי גירסת 'תיקו', משום דמאי תיקו שייך לומר כאן, והלא אין זו בעיא שיהא מספקא ליה מידי, שהרי אין כאן אלא תירוץ שבא לישב האי קושייא דמקשה 'אלא חזקיה דאמר כמאן', דשינויא דאמרי הוי דחד שיעורא הוא אע"פ שיפרש דמעיקרי אצבעותיו ירצה לומר מתחילת פיצול אצבעותיו עד הצפרניים. ורב אחא בר שמואל אמר, שאין ההפרש כן, אלא דרוצה לומר מעיקרי הסמוכין ליד בצד הזרוע, דהיינו פיסת היד כמו חזקיה, משני והואיל ושני הלשונות באו לתרץ דלא ליקשי לחזקיה אין כאן תיקו, הנאמר בתלמוד על לשון ספק בעיא דלא איפשיטא אלא נשאר בספיקא". ועיין הערה מה שהבאנו בשם רבינו פרץ ליישב את הגירסא שפנינו. ]  [38:  ובחידושי רבינו פרץ כתב ליישב הגירסא: "או נוכל לתרץ גם כן שיש בזה ספק בעיא, משום דקאמר ממאי דפירוש מעיקרי רוצה לומר לצד אצבעות, ושנאמר דחדא שיעורא הוא, כדמתרצי אמרי וכו', דילמא למטה מדידיה קאמר, והוי ממש כדחזקיה, אבל מקשרי אצבעותיו ולמעלה מספקא לן אי הוי שיעורא המלא פיסת היד דחזקיה אי לא, והוי ספק אם באותו שיעור דמקשרי אצבעותיו ולמעלה יש בו שיעור טומאה לחזקיה או לא, ולכך נשאר בתיקו". וכעין זה כתב בשפת אמת: "מיהו יש לקיים הגירסא, דלתירוץ ראשון אידי ואידי חד שיעורא, ונפקא מינא במידי אחריני דשיערו חכמים במלא פיסת היד, כגון באבנים מקורזלות לבית הכסא בשבת [שבת פא ע"א] דיכול לשער נמי מקשרי אצבעותיו, אבל לרב שימי זה אינו, ונשאר זה בתיקו". וכן כתב בסדרי טהרות (כלים קעא ע"א): "תיקו - פירוש, אי מקשרי אצבעותיו ולמעלה ולראשי אצבעותיו קאמר, ואם כן, על כרחך כי היכי דלא תיקשי לחזקיה דחד שיעורא הוא, וכך מחזיק באצבעותיו כמו בפיסת ידו, ומצי לשער מלא תרווד רקב בהאצבעות, או דלמא לאו חד שיעורא הוא, ולא מצי לשער מלא תרווד בהאצבעות אלא בפיסת ידו". 
אמנם לכאורה מתיבת "ממאי", וכן בפשטות דברי הגמ', מבואר שרב שימי בר אדא לא התכוון כלל להסתפק בספק הלכתי בדעת חזקיה, האם אפשר לשער מלא תרווד באצבעותיו, אלא רב שימי בר אדא בא לומר, שאין הכרח לומר שיש סתירה בין דברי חזקיה לתוספתא, עד שנצטרך לתרץ שמלא פיסת יד וקשרי אצבעותיו חד שיעורא הוא, דשמא מה שכתוב בתוספתא "מקשרי אצבעותיו ולמטה" הכוונה לצד היד, היינו פיסת ידו ממש, וכדברי חזקיה. עוד כתב רבינו פרץ ליישב הגירסא שלפנינו: "ואי גרסינן ליה נוכל לומר, דרוצה לומר תיקו לזה התירוץ ישאר, שהוא נכון יותר מתירוץ ראשון של אמרי כו'". 
והנה על מה שכתבו תוס' שלא גורסים את תיבת "תיקו" כתב בסדרי טהרות (שם): "אכן התוס' ז"ל כתבו 'לא גרסינן תיקו'. נראה דהיינו טעמא דלא גרסי ליה, דלא שייך דסתמא דגמרא יאמר תיקו אלא אי הוה הלכה כחזקיה, ושפיר הוה שייך למיבעי אי משערינן באצבעות או דוקא בפיסת ידו, אבל כיון דבאמח הא קיימ"ל כרבי יוחנן וכחכמים דרבי מאיר, דמלא חפניו בעינן, ולא שייך למיבעי כלל, כן נראה לי נכון בכוונת התוס' ז"ל". ולכאורה קשה לפרש כך את דברי התוס', הרי התוס' כתבו במפורש, שדברי רב שימי בר אדא נאמרו כתירוץ לדברי חזקיה ולא כאיבעיא בדברי חזקיה : "אמר ליה רב שימי - שנוייא הוא, ממאי דהאי מקישרי אצבעותיו ולמעלה היינו לראשי אצבעותיו דפרכת מינה, דלמא למטה, דקרי עיקר אצבעות מקום שמחוברין לה ליד, ולמעלה דקאמר היינו לצד הגוף עד פרק הזרוע, דהיינו ממש פיסת יד. לא גרסינן תיקו". ולפי זה, לכאורה כוונת הסדרי טהרות לומר בהסבר דברי התוס', שכיוון שלא שייך להסתפק בדעת חזקיה, מאחר שאין הלכה כמותו, על כרחך שאין לגרוס תיבת "תיקו", וממילא על כרחך צריך לפרש את דברי רב שימי בר אדא כתירוץ לקושייא על חזקיה ולא כאיבעיא, וצ"ע. וכל זה כתב הסדרי טהרות לשיטתו כנ"ל, שפירש את הגמ' לפי הגירסא שלפנינו כאיבעיא דלא איפשטא, אמנם בפשטות אין צריך לזה, שכן מלשון הגמ' משמע שדברי רב שימי בר אדא נאמרו כתירוץ ולא כאיבעיא וכנ"ל, וממילא לא שייך לגרוס "תיקו" ודו"ק (ועוד קשה על עצם סברתו, שכתב שלא שייך שהגמ' תסתפק בדעת מי שאין הלכה כמותו, הרי מצאנו בכמה מקומות בש"ס שהסתפקה הגמ' בדעת מי שאין הלכה כמותו, כגון כתובות  קד ע"א: "איבעיא להו, לרבי מאיר מהו שתשלש תיקו", ומבואר שאע"פ שחכמים חולקים על רבי מאיר, הסתפקה הגמ' בדעתו. וכן ב"ק יט ע"א: "בעי רב אשי, כח כחו לסומכוס ככחו דמי, או לא. מי גמיר הלכה ומוקי לה בכח כחו, או דלמא לא גמיר הלכה כלל, תיקו", גם בזה מבואר שהסתפק רב אשי בדעת סומכוס, אע"פ שחכמים חולקים עליו, וצ"ע). ] 

נב ע"ב
12 [א] גמ' כי קתני חצי כו' עד לא שנא – תא"מ.
אור אליהו
12 [א] בגמ': "בעי רמי בר חמא, רובע עצמות מן שדרה וגולגולת מאי. כי קתני חצי קב עצמות היכא דאיכא משאר אבריו, אבל מן שדרה וגולגולת דחמירי אפילו רובע עצמות, או דלמא לא שנא. אמר רבא, תא שמע, השדרה והגולגולת, ואי סלקא דעתך רובע עצמות דאתי מן שדרה וגולגולת חמיר, ליתני על רובע עצמות הבא מן השדרה כו'", כך היא הגירסא שלפנינו בגמ'[footnoteRef:39]. ולפי גירסא זו, ספקו של רמי בר חמא הוא לגבי טומאת נזיר[footnoteRef:40], האם מגלח על רובע עצמות שנשברו משדרה וגולגולת, וצדדי הספק הם, האם מה ששנינו במשנה (לעיל מט ע"ב) שהנזיר מגלח על חצי קב עצמות זה דוקא משאר עצמות, אבל משדרה וגולגולת, כיוון שהם חמורים יותר, אפילו ברובע עצמות מהם מגלח, או שמא אין חילוק, ובכל עצמות שבורות, גם משדרה וגולגולת, השיעור הוא חצי קב. ופשט רבא את הספק מהמשנה לעיל (שם): "על אלה טומאות הנזיר מגלח כו' על השדרה ועל הגולגולת", וממה שלא כתוב במשנה "על רובע עצמות הבא מן השדרה וגולגולת", משמע ששדרה וגולגולת הנזיר מגלח עליהם רק כשהם שלמים, אבל כשהם שבורים לא מגלח, אע"פ שוודאי יש בהם רובע הקב עצמות[footnoteRef:41].  [39:  וכן נראה שגרסו תוס' והמפרש.]  [40:  וכן כתבו תוס' (ד"ה בעי) והמפרש (ד"ה מאי).]  [41:  כך פירשו תוס' (ד"ה אמר) את הגמ', שרבא סבר בשלב זה, שאין שדרה וגולגולת שאין בהן רובע עצמות. ועל זה דחתה הגמ' את הפשיטות ממה שאמר רבא עצמו, שהמשנה דברה על שדרה וגולגולת שאין בהן רובע עצמות, ומבואר שרבא סובר שיש מציאות של שדרה וגולגולת שאין בהן רובע עצמות, ואם כן אי אפשר לפשוט מהמשנה. ] 

וקשה על גירסא זו: א. הרי בגמ' מבואר שרבא רצה לפשוט את ספקו של רמי בר חמא ממה ששנינו "השדרה והגולגולת", והיא משנה באהלות (ב, א) לגבי טומאת אוהל, אבל לעיל במשנה (שם) לגבי טומאות שהנזיר מגלח עליהן שנינו: "על השדרה ועל הגולגולת". ואם כן, כיצד רצה לפשוט רבא מטומאת אוהל לטומאות שהנזיר מגלח עליהן[footnoteRef:42]. ב. גם להלן (נג ע"א) הגמ' רצתה לפשוט את ספקו של רמי בר חמא מדברי שמאי לגבי טומאת אוהל: "ת"ש, שמאי אומר עצם אחד מן שדרה או מן גולגולת"[footnoteRef:43]. ג. מה שאמר רמי בר חמא: "אבל מן שדרה וגולגולת דחמירי, אפילו רובע עצמות", קשה מניין לרמי בר חמא ששדרה וגולגולת חמורים יותר מרוב בניינו או רוב מניינו, שמא מה שמטמאים שדרה וגולגולת, הוא משום שיש בהם רוב בניין או רוב מניין[footnoteRef:44]. [42:  והרי יש טומאות שאין הנזיר מגלח עליהן אע"פ שמטמאות באוהל, כגון רביעית דם מהמת, עיין משנה נזיר (ז, ג).]  [43:  וכן הקשה בפירוש הרא"ש: "תימה, היכי בעי למפשט לתגלחת נזיר מהך דשמאי, דמתני' לענין טומאת אהל" (לפי הגהת השטמ"ק, ובהגהות החשק שלמה על פירוש הרא"ש כתב שאולי צריך לומר: "תימה היכי בעי למפשט לתגלחת נזיר מהאי דמתני' דמיירי בטומאת אהל לענין תרומה וקדשים").]  [44:  כן הקשה בפירוש הרא"ש: "ועוד תימה, מנ"ל לרמי בר חמא דשדרה וגלגולת חמירי מרוב בניינו ורוב מניינו, דשדרה וגולגולת איברים גדולים הם, ואפשר שיש בהם כל כך עצמות כמו רוב בניינו או רוב מניינו".] 

אמנם בגליון הש"ס של רבינו מ"כי קתני חצי" כו' עד "לא שנא" – היו תיבות אלו מחוקות. וכך צריך לומר: "בעי רמי בר חמא, רובע עצמות מן שדרה וגולגולת מאי". ולפי גירסא זו, ספקו של רמי בר חמא הוא לא לגבי טומאת נזיר, אלא לגבי טומאת אוהל[footnoteRef:45]. ולפי זה פירוש האיבעיא הוא, האם מה ששנינו במשנה (אהלות ב, א): "אלו מטמאין באהל המת כו' רובע עצמות מרוב הבנין או מרוב המנין", הוא בדוקא, ורק רובע עצמות מרוב בניין או רוב מניין מטמא מאוהל, או שרובע עצמות מטמא באוהל גם כשבאו משדרה וגולגולת. ופשט רבא מאותה משנה: "השדרה והגלגולת", וממה שלא כתוב "רובע עצמות מהשדרה וגולגולת", משמע שמטמאים באוהל רק כאשר הם שלמים, אבל כשהם שבורים אינם מטמאים, אע"פ שיש בהם בוודאי רובע עצמות[footnoteRef:46]. [45:  עיין חידושי הגרי"ז (נב ע"א ד"ה והנראה).]  [46:  ולכאורה קשה לפי זה הלשון שנקט רבא: "ליתני על רובע עצמות הבא מן השדרה כו'", שכן תיבת "על" שייכת רק לגבי טומאת נזיר, שעליו שייך לומר שמגלח על טומאה זו (וכלשון המשנה מט ע"ב: "על אלו טומאות הנזיר מגלח: על המת, ועל כזית מן המת, ועל כזית נצל, ועל מלא תרווד רקב, על השדרה ועל הגולגולת, ועל אבר מן המת" כו'). ולגירסת רבינו היה רבא צריך לומר: "ליתני רובע עצמות הבא מן השדרה כו'", וצ"ע.] 

13 [ב] שם חמיר – צ"ל טמא.
אור אליהו
13 [ב] שם בגמ': "אמר רבא, תא שמע השדרה והגולגולת, ואי סלקא דעתך רובע עצמות דאתי מן שדרה וגולגולת חמיר, ליתני על רובע עצמות הבא מן השדרה כו'", כך הגירסא שלפנינו בגמ'. וכתב רבינו בגליון הש"ס שלו שבמקום תיבת "חמיר" צריך לומר "טמא": "אמר רבא, ת"ש השדרה והגולגולת, ואי סלקא דעתך רובע עצמות דאתי מן שדרה וגולגולת טמא, ליתני על רובע עצמות הבא מן השדרה כו'". ורבינו בזה לשיטתו[footnoteRef:47], שספקו של רמי בר חמא הוא לא לגבי טומאת נזיר, וממילא הצד של רמי בר חמא להחמיר, הוא לא משום ששדרה וגולגולת חמורים יותר, אלא ספקו הוא לגבי טומאת אוהל, האם גם רובע עצמות הבא משדרה וגולגולת מטמא באוהל, והצד לומר שכן מטמא הוא לא משום ששדרה וגולגולת חמורים יותר, אלא משום ששווים בדרגתם לרוב בניין ורוב מניין. ואם כן, לא שייך לגרוס "חמירי", אלא צריך לומר "טמא".  [47:  לעיל אות א'.] 

נג ע"א
14 [א] גמ' בתר דשמעה מר"ע – תא"מ
אור אליהו
14 [א] בגמ': "והא רבא הוא דאמר לא נצרכה אלא לשדרה וגולגולת שאין בהן רובע עצמות. בתר דשמעה מרבי עקיבא", כך היא הגירסא שלפנינו בגמ'[footnoteRef:48]. ובפשטות מבואר לפי גירסא זו, רבא שמע מרבי עקיבא, שמה שכתוב במשנה "שדרה וגולגולת", מדובר שאין בהן רובע עצמות, ואף על פי כן הנזיר סותר את נזירותו כיון שהן שלמים. וממילא אי אפשר לדייק ממה שלא שנינו "רובע עצמות הבא מן השדרה והגולגולת", שאין הנזיר מגלח על רובע עצמות הבאים מהשדרה והגולגולת[footnoteRef:49], שכן הוצרכה המשנה לשנות דוקא "השדרה והגולגולת" כדי ללמד שכאשר השדרה והגולגולת הם שלמים, הנזיר מגלח עליהם גם כאשר אין בהן רובע עצמות. ומה שרבא פשט ממשנה זו את ספיקו של רמי בר חמא, הוא קודם ששמע דבר זה מרבי עקיבא, אבל לאחר ששמע, חזר בו מפשיטות זו. ויש להקשות על גירסא זו: א. לא מצאנו בשום מקום שרבי עקיבא אמר כן על דברי המשנה[footnoteRef:50]. ב. בכל מקום שכתוב בש"ס "בתר דשמעה" הכוונה ששמע ממש ממנו, וכאן, הרי אי אפשר לומר כן, שלא יתכן שישמע רבא מרבי עקיבא עצמו[footnoteRef:51]. [48:  ומבואר בתוס' (ד"ה בתר) שכן היא הגירסא בכל הספרים.]  [49:  אלא רק על שדרה וגולגולת שלמים.]  [50:  ובפירוש הרא"ש הביא מרבי יעקב מקינון (וכן הוא בשיטה לחכמי איוורא), שהכוונה לדברי רבי עקיבא במשנה אהלות (ב, ו): "השדרה והגולגולת משני מתים, ורביעית דם משני מתים, ורובע עצמות משני מתים, ואבר מן המת משני מתים, ואבר מן החי משני אנשים, רבי עקיבא מטמא, וחכמים מטהרין". ואם נאמר שאין שדרה וגולגולת שאין בהן רובע עצמות, מדוע הוצרכה המשנה לומר גם "שדרה וגולגולת משני מתים" וגם "ורובע עצמות משני מתים", אלא על כרחך שמדובר בשדרה וגולגולת שאין בהן רובע עצמות. והקשה הרא"ש על זה, מדוע הוצרך ללמוד זאת מדברי רבי עקיבא, הרי במשנה בתחילת הפרק (שם א) שנינו: "אלו מטמאין באהל המת כו' השדרה והגלגולת כו' רובע עצמות מרוב הבנין או מרוב המנין" כו'. וגם שם צריך לומר, שמדובר בשדרה וגולגולת שאין בהן רובע עצמות, שאם נאמר שאין שדרה וגולגולת שאין בהן רובע עצמות, מדוע הוצרך לומר גם השדרה והגולגולת וגם רובע עצמות מרוב הבניין או מרוב המניין (ועיין ברכת ראש מה שכתב ליישב קושיא זו). ועוד לכאורה קשה, מדוע אמרו ששמעה דוקא מרבי עקיבא, הלא אם נאמר שאין שדרה וגולגולת שאין בהן רובע עצמות, גם לחכמים שמטהרים קשה מדוע הוצרכה המשנה לומר גם שדרה וגולגולת וגם רובע עצמות, ועל כרחך שמדובר בשדרה וגולגולת שאין בהן רובע עצמות.]  [51:  וכן משמע מתוס' (שם) שהגיהו שצריך לומר "מר עוקבא", והוסיפו: "ובעלמא נמי אשכחנא שהיה רבא בימי מר עוקבא", ודו"ק. וכן בדפוס ונציה הגירסא היא "בתר דשמעה ממר עוקבא".] 

ואולי משום כך היו תיבות אלו של "בתר דשמעה מרבי עקיבא" מחוקות בש"ס של רבינו. ובמקומם כתב רבינו את התיבות "אליבא ד(בית)שמאי"[footnoteRef:52]. וכך צריך לומר: "והא רבא הוא דאמר לא נצרכה אלא לשדרה וגולגולת שאין בהן רובע עצמות. אליבא דשמאי". ולפי גירסא זו כך פירוש הגמ'[footnoteRef:53], שעל מה שפשט רבא את ספיקו של רמי בר חמא, ממה שכתוב במשנה "על השדרה ועל הגולגולת", שאין הנזיר מגלח על רובע עצמות מהשדרה והגולגולת, הקשתה הגמ', הרי רבא עצמו אמר על דברי המשנה הנ"ל[footnoteRef:54], שמדובר בשדרה וגולגולת שאין בהן רובע עצמות, וממה שנקט רבא "שאין בהן רובע עצמות", ולא נקט "שאין בהן חצי קב עצמות", משמע שהחידוש הוא, שכיוון שהשדרה והגולגולת שלמים, הנזיר מגלח עליהם אע"פ שאין בהן רובע עצמות, ומבואר מזה, שאם הן אינן שלימים, כיוון שיש בהן רובע עצמות הנזיר מגלח עליהן, וזה היפך ממה שפשט רבא מאותה משנה. ועל זה תירצה הגמ', שמה שנקט רבא "שאין בהן רובע עצמות", ולא נקט "שאין בהן חצי קב עצמות", הוא משום שאמר את דבריו אליבא דשמאי, שאמר (עדויות א, ז, הובא לעיל נב ע"ב, וכן להלן בסמוך): "עצם אחד מן שדרה או מן גולגולת". היינו, שסובר שמאי שאפילו על עצם אחת מהשדרה או גולגולת שיש בהן רובע עצמות[footnoteRef:55] הנזיר מגלח, וכוונת רבא לומר, שגם אליבא דשמאי כאשר השדרה או הגולגלת שלמים, גם כשאין בהן רובע הקב, הנזיר מגלח. ומה שפשט רבא את ספיקו של רמי בר חמא, הוא אליבא דרבנן, שממה שלא כתוב במשנה "רובע עצמות הבא מן השדרה", מבואר שרובע עצמות הבא מהשדרה והגולגולת אינם יותר חמורים משאר עצמות, וגם בהם צריך חצי קב עצמות[footnoteRef:56]. [52:  לפנינו בהגהות הגר"א שבש"ס ווילנא כתוב "אליבא דב"ש" (דבית שמאי), אמנם בחזו"א (אה"ע קמה) כתב שגירסת רבינו היא "אליבא דשמאי".]  [53:  על פי החזו"א (אה"ע קמה), שכתב את פירוש הגמ' לפי גירסת רבינו.]  [54:  וכתב החזו"א (שם): "קבלה הייתה בידם, דרבא אמר אמתניתין דנזיר, דשדרה וגולגולת דתנן, היינו באין בהן רובע, דאי אית בהו רובע, אף אם אינן שלימין נזיר מגלח עליהן משום רובע".]  [55:  כן כתב המפרש (נב ע"ב ד"ה שמאי): "שמאי אומר - רובע עצמות שאמרו אפילו הבא מעצם אחד מטמא באהל. ומאי מעצם אחד, כגון דאתי מן השדרה או מגולגולת". וכן כתב הרמב"ם בפירוש המשניות (עדיות ): "ושמאי אומר, ואפילו היה הרובע מעצם אחד, הרי זה מטמא באהל". וכן הוא בשיטה לחכמי איוורא (נב ע,ב): "אפילו עצם אחד מן השדרה או מן הגולגולת, אם הוציא ממנו רובע קב עצמות מטמא באהל".  אמנם בתוס' (נג ע"א ד"ה תא שמע) מבואר, שלדעת שמאי עצם אחד הבא מהשדרה או הגולגולת, מטמא באהל אפילו אין בו שיעור של רובע הקב: "ומדלא בעי שמאי אלא עצם משדרה, מכלל דרבנן דפליגי עליה סגי להו בשיעור דרובע עצמות הבא מן השדרה". ומבואר, שדוקא לרבנן צריך שיעור רובע, אבל לשמאי אין צריך גם שיעור רובע.]  [56:  לשון החזו"א: "והוי סלקא דעתך טעמא דרבא, דאמר רובע ולא חצי קב, משום דבשדרה וגולגולת דחמירי סגי ברובע. ומשני, אליבא דשמאי [כן גירסת הגר"א. רצה לומר, בדין הוא דהוה ליה למימר שאין בה חצי קב, אלא נקט שאין בה אף רובע, דאז אף לשמאי אין בה משום רובע, ואפילו הכי מגלח משום שדרה וגולגולת שלימין]".] 

15 [ב] שם עד דאיכא חצי קב עצמות – תא"מ. טהור.
אור אליהו
15 [ב] שם בגמ': "תא שמע, שמאי אומר, עצם אחד מן שדרה או מן גולגולת. שאני שמאי דמחמיר טפי. ליפשוט מינה, טעמא דשמאי דמחמיר, הא לרבנן עד דאיכא חצי קב עצמות. דילמא עד כאן לא פליגי רבנן עליה דשמאי אלא בעצם אחד, אבל ברובע עצמות אפילו רבנן מודו", כך היא הגירסא שלפנינו בגמ'. וגירסא זו שייכת אם נגרוס לעיל (נב ע"ב): "בעי רמי בר חמא, רובע עצמות מן שדרה וגולגולת מאי. כי קתני חצי קב עצמות היכא דאיכא משאר אבריו אבל מן שדרה וגולגולת דחמירי אפילו רובע עצמות או דלמא לא שנא". ולפי גירסא זו, ספקו של רמי בר חמא הוא לגבי טומאת נזיר, האם מגלח על רובע עצמות הבא משדרה וגולגולת, או שגם בשדרה וגולגולת מגלח רק בחצי קב עצמות. ולפי זה, רצתה הגמ' לדייק ממה ששמאי מחמיר ומטמא אפילו עצם אחד מן השדרה או מן הגולגולת, משמע שחכמים שחולקים עליו סוברים שהנזיר מגלח רק על חצי קב עצמות, ואפילו כשבא משדרה או גולגולת. ודחתה הגמ', שאולי חכמים חולקים על שמאי רק לגבי עצם אחד, אבל לעולם הם סוברים שגם על רובע עצמות הבא משדרה וגולגולת מגלח הנזיר.
אמנם רבינו לשיטתו לעיל[footnoteRef:57], שספקו של רמי בר חמא הוא לא לגבי טומאת נזיר, אלא לגבי טומאת אהל[footnoteRef:58], האם רובע עצמות שמטמא באוהל הוא רק כשבא מרוב בניין או רוב מניין, או גם כשבא משדרה וגולגולת. ולא גורסים כלל את התיבות: "כי קתני חצי קב עצמות היכא דאיכא משאר אבריו, אבל מן שדרה וגולגולת דחמירי אפילו רובע עצמות, או דלמא לא שנא". ולפי זה, לא שייך לגרוס כאן "הא לרבנן עד דאיכא חצי קב עצמות", שהרי באוהל מטמא ברובע עצמות, והספק הוא, האם רק כשבא מרוב בניין או רוב מניין או גם כשבא משדרה וגולגולת. ולכן בש"ס של רבינו היו תיבות אלו של "עד דאיכא חצי קב עצמות" מחוקות. ובמקומם כתב רבינו "טהור". והיינו שצריך לומר: "הא לרבנן טהור". ולפי גירסא זו, רצתה הגמ' לדייק ממה ששמאי מחמיר ומטמא אפילו בעצם אחד מן השדרה או מן הגולגות, משמע שחכמים שחולקים עליו סוברים שטהור, וממילא הוא הדין לרובע עצמות שבא משדרה וגולגולת, שגם הוא טהור באוהל המת. ודחתה הגמ', שאפשר לומר, שרק לגבי עצם אחד מהשדרה או הגולגולת סוברים חכמים שטהור, אבל רובע עצמות משדרה או גולגלת גם חכמים מודים שטמא.  [57:  נב ע"ב אות א'.]  [58:  עיין ברכת ראש שביאר את הגהת רבינו לגבי טומאת נזיר, וצ"ע.] 

נג ע"ב
16 [א] גמ' דאמר ר"ע ר"ד הבא משני מתים מטמא באהל – תא"מ.
אור אליהו
16 [א] בגמ': "והא חצי לוג דם, דשמעת מינה חצי לוג דם אין, רביעית דם לא, וקתני בסיפא רביעית דם. התם לאפוקי מדרבי עקיבא, דאמר רבי עקיבא, רביעית דם הבא משני מתים מטמא באהל", כך היא הגירסא שלפנינו בגמ'[footnoteRef:59]. וקשה על גירסא זו: א. כיצד ניתן ללמוד ממה שכתוב בסיפא, שהנזיר לא מגלח על רביעית דם, שזה בא לאפוקי מרבי עקיבא, שרביעית דם הבא משני מתים מטמא באהל[footnoteRef:60]. ב. לא דובר כאן כלל לגבי דם הבא משני מתים[footnoteRef:61]. [59:  ובחידושי רבינו פרץ כתב שגירסא זו כתובה בקצת ספרים. וכן הוא בכת"י מינכן 95 ווטיקן 111-110.]  [60:  והמפרש כתב: "לאפוקי מדרבי עקיבא דאמר רביעית דם הבא משני מתים מטמא באהל - קמ"ל סיפא דממת אחד בעינא לה". ולכאורה כוונתו שמהייתור שבסיפא נלמד, שמה שכתוב ברישא "ועל חצי לוג דם", הוא דווקא ממת אחד. וכן כתב בברכת ראש בביאור גירסא זו: "וצריך לומר, מייתורא דסיפא אשמועינן, דהא דתנן במתניתין, על חצי לוג דם מגלח, דוקא חצי לוג דם הבא ממת אחד, ולא הבא משני מתים. וזה אמר בסיפא ועל רביעית דם, רצה לומר רביעית דם ממת אחד אף דיש שני רביעית משני מתים, אין מצטרף לחצי לוג". ועיין באורח מישור שביאר את דברי המפרש באופן אחר, ונשאר בצריך עיון על דבריו. ועיין גם בסדרי טהרות (אהלות נט ע"א) שביאר את הגירסא שלפנינו באופן אחר לגמרי. אמנם עדיין קשה, כיצד אפשר ללמוד מהדין של טומאת נזיר לגבי דברי רבי עקיבא, שדיבר על טומאת אוהל, והרי מצאנו כמה דברים שמטמאים באהל, ואעפ"כ אין הנזיר מגלח עליהם. וכתב המאירי על גירסא זו: "ויש גורסין לאפוקי מדרבי עקיבא, דאמר רביעית דם הבאה משני מתים וכו' ואינה גירסא מיושבת" (ועיין הערה). וכן כתב הקרן אורה על המפרש שגרס כמו שלפנינו: "גירסת רש"י אינה מובנת".]  [61:  וכן הקשה בחידושי רבינו פרץ על הגירסא שלפנינו: "ונראה דאין לגורסה, כמו שפירשו התוספות, משום דמה ענין רביעית דם הבא משני מתים לכאן, והלא לא איירינן הכא בבא משני מתים. ועוד, מה ענין טומאת אהל לכאן, והלא לא איירינן הכא אלא לגבי גילוח נזיר, והרי יש כמה דברים שמטמאין באהל ואין נזיר מגלח עליהם".] 

ואולי משום כך בש"ס של רבינו היו תיבות אלו של "דאמר רבי עקיבא, רביעית דם הבא משני מתים מטמא באהל" מחוקות. וצריך לומר רק: "לאפוקי מדרבי עקיבא". ולפי גירסא זו, כוונת הגמ' לומר[footnoteRef:62], שמה שכתוב בסיפא שהנזיר לא מגלח על רביעית דם, אע"פ שאפשר היה לדייק זאת מהרישא, ממה שכתוב שנזיר מגלח על חצי לוג דם, זה בא לאפוקי מדברי רבי עקיבא שאמר במשנה בסוף הפרק (נו ע"ב), שנזיר מגלח על מגעה ומשאה של רביעית דם: "אמר רבי עקיבא, דנתי לפני רבי אליעזר, מה אם עצם כשעורה שאינו מטמא אדם באהל, הנזיר מגלח על מגעו ועל משאו, רביעית דם, שהוא מטמא אדם באהל, אינו דין שיהא הנזיר מגלח על מגעה ועל משאה"[footnoteRef:63]. שמהרישא היה אפשר לדייק, שדווקא כשנטמא הנזיר בטומאת אהל צריך חצי לוג דם, אבל בטומאת מגע ומשא אפילו ברביעית דם הנזיר מגלח, קמ"ל הייתור של הסיפא, שאין הנזיר מגלח על רביעית דם, אפילו במגע או במשא[footnoteRef:64]. [62:  אמנם במאירי משמע שגורסים כן בגמ' עצמה בפירוש: "והגירסא הנכונה לאפוקי מדרבי עקיבא, דהוה אמר ברביעית דם שהנזיר מגלח, כדאיתא במתני' דלקמיה". וכן כתב בפירוש הרא"ש: "הכי גרסינן לאפוקי מדרבי עקיבא דאמר רביעית דם נזיר מגלח עליו". וכן מבואר להדיא בחידושי רבינו פרץ: "הכי גרסינן התם לאפוקי מדרבי עקיבא, דאמר רביעית דם נזיר מגלח עליו".]  [63:  וכן כתבו תוס' (ד"ה התם) לפי גירסת מהר"ב רנשבורג: "הכי גרסינן, התם לאפוקי מדרבי עקיבא -
והכי פירושו, לאפוקי מרבי עקיבא, דאמר בשילהי פירקין, דעל רביעית דם דעל מגעו ועל משאו מגלח". וכן כתב הקרן אורה: "והתוס' ז"ל לא גרסי אלא לאפוקי מרבי עקיבא". אולם לפנינו בתוס' מופיע בדיבור המתחיל "הכי גרסינן התם לאפוקי מדרבי עקיבא, דאמר רביעית דם הבא משני מתים". ופשוט שהוא ט"ס, שכן מוכח ממה שפירשו את הגמ' לעניין מגע ומשא של רביעית דם. ואדרבא נראה שמה שכתבו התוס' בתחילת דבריהם "הכי גרסינן", הוא לאפוקי מהגירסא שהייתה בחלק מהספרים "דאמר רבי עקיבא, רביעית דם הבא משני מתים מטמא באהל". אמנם יתכן שיש ט"ס בתוס' וצריך לומר: "הכי גרסינן לאפוקי מדר"ע, דאמר רביעית דם נזיר מגלח עליו" וכמו שכתב בפירוש הרא"ש כנ"ל.]  [64:  ובפירוש הרא"ש הקשה על זה: "ואם תאמר הא נמי שמעינן ליה מכללא, מדלא קתני לה גבי עצם כשעורה. אלמא דאין הנזיר מגלח על מגעו ומשאו. ויש לומר, דמכללא לא שמעינן ליה דהוה אמינא דשפיר אתיא כרבי עקיבא. והא דלא תנייה (הם) [גבי] עצם כשעורה, משום דהוי בכלל עצם כשעורה דמיניה אתי בקל וחומר".] 

סא ע"ב
18 [א] גמ' ת"ל איש איש – תז"מ.
אור אליהו
18 [א] בגמ': "אלא אמר רבא, בשלמא גבי ערכין, שנאמר בני ישראל, בני ישראל מעריכין ואין הגויים מעריכין, יכול לא יהו נערכין, תלמוד לומר איש איש, הכא בני ישראל נוזרין ומביאין קרבן ואין הגויים נוזרין ומביאין קרבן, יכול אף לא יהו נזירין כלל, תלמוד לומר איש", כך היא הגירסא שלפנינו בגמ'[footnoteRef:65]. ויש להקשות על גירסא זו, שכן בפס' שהביא רבא לגבי ערכין (ויקרא כז, ב) לא כתוב "איש איש", אלא תיבת "איש" כתובה רק פעם אחת: "דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם, אִישׁ כִּי יַפְלִא נֶדֶר בְּעֶרְכְּךָ נְפָשֹׁת לה'". ולכן בגליון הש"ס של רבינו היה תיבה זו של "איש" מחוקה, וצריך לגרוס רק: "יכול לא יהו נערכין, תלמוד לומר, איש"[footnoteRef:66]. [65:  לפנינו בש"ס ווילנא תיבת "איש" השניה מוקפת בסוגריים מרובעים.]  [66:  וכך היא הגירסא בברייתא לעיל (סא ע"א), וכן הוא בילקוט שמעוני (בחוקתי רמז תרעה) ובערכין (ה ע"ב). וכן היא הגירסא בכת"י מינכן 95 ווטיקן 111-110.] 

סב ע"א
19 [א] גמ' אי הכי – תא"מ.
אור אליהו
19 [א] בגמ': "אימא בני ישראל מגלחין על נזירות אביהן, ואין הגויים מגלחין על נזירות אביהן, האיתמר, אמר רבי יוחנן הלכה היא בנזיר. אי הכי, איש כי יפליא נדר בערכך בערכין למה לי, מכדי האיתקש ערכין לנדרים, דאמר קרא איש כי יפליא נדר בערכך, והתניא גבי נדרים איש, מה תלמוד לומר איש איש, לרבות את הגויים, שהן נודרים נדרים ונדבות כישראל, איש כי יפליא בערכין למה לי", כך היא הגירסא שלפנינו בגמ'[footnoteRef:67]. ולפי גירסא זו, לאחר שהגמ' תירצה: "האיתמר, אמר רבי יוחנן הלכה היא בנזיר". הקשתה הגמ' על תירוץ זה: "אי הכי, איש כי יפליא נדר בערכך בערכין למה לי" כו'. אמנם יש להקשות על גירסא, שכן אין קשר בין תירוץ הגמ' לקושיא זו[footnoteRef:68]. ואולי משום כך בש"ס של רבינו היו תיבות אלו של "אי הכי" מחוקות[footnoteRef:69]. ולפי זה, מה שכתוב "איש כי יפליא נדר בערכך למה לי", היא שאלה בפני עצמה, ולא על מה שנאמר לפני כן.  [67:  וכן גרסו הרא"ש בפירושו ושיטה לרבני איוורא (ועיין הערה).]  [68:  וכן כתב רבינו פרץ: "ונראה לי שאין לגורסו, משום שאין כאן אי אמרת בשלמא, ואינו נקשר לסוגיא של מעלה, שהתחלת סוגיא אחרת היא, הכי גרסינן, אלא הך איש כי יפליא מיבעי ליה לאיתויי מופלא סמוך לאיש". אמנם הרא"ש בפירושו, שגרס כגירסא שלפנינו, כתב לפרש: "אי הכי, איש כי יפליא דכתב רחמנא גבי ערכין למה לי, לעיל דדרשינן מיניה לרבות הגויים שנערכין למה לי". ועיין גם בספר ברכת ראש מה שכתב לקיים הגירסא שלפנינו.]  [69:  וכן נראה שגרסו תוס' (ד"ה איש). וכן משמע מהמפרש. וכן הוא להדיא ברבינו פרץ.] 

סד ע"א
20 [א] גמ' הניטלין – בתוספתא הגירסא הנתלין.
אור אליהו
20 [א] בגמ': "תנו רבנן, כל הניטלין והנגררין ספיקן טמא, מפני שהן כמונחין", כך היא הגירסא שלפנינן בגמ'[footnoteRef:70]. ולפי גירסא זו, פירוש הברייתא הוא, מכיוון שהם ניטלין ביד האדם, אע"פ שהם זזים, אינם נחשבים כטומאה צפה, אלא נחשבים כמונחים, ולכן דינם כשאר טומאה ברשות היחיד שספיקו טמא[footnoteRef:71]. אמנם בתוספתא (טהרות ג, ח) הגירסא היא: "כל הנתלין[footnoteRef:72] וכל הנגררין ספקן טמא, מפני שהן כמונחים". ולפי גירסא זו פירוש הברייתא הוא, מכיוון שהטומאה נתלית במקום אחד, נחשבת כמונחת, ואין דינה כטומאה שאין לה מקום שספיקה טהור[footnoteRef:73]. [70:  וכן גרסו המפרש, פירוש הרא"ש, חידושי רבינו פרץ ושיטה מקובצת.]  [71:  כך פירשו המפרש והרא"ש.]  [72:  וכן ציין הר"ש (טהרות ד, ג) לגירסת התוספתא. וכן גירסת הרמב"ם (שאר אבות הטומאה יג, ד): "וכל הנתלים והנגררין, הרי הן כמונחין". וכן גרס המהר"ש סיריליאו בספרו תלמוד מסכת עדיות (ג, ז), והוסיף בפירוש (שם): "ובכל הספרים שלנו הכי גרסינן בתוספתא: כל הניתלין, ואינו מלשון טלטול, אלא לשון תלייה, וכגון שהיה שרץ או נבלה תלוי בחוט, והיה תחתיו קדרה או חבית, ובו פירות של חולין, ספק נכנם לאוירו ונטמאו, או לא נכנס לאוירו ולא נטמאו - ספקו טמא דבמונחין". והנה התוס' (ד"ה כל) כתבו: "כל הניטלין - אדם עומד במים וחברו היה משלשל שרץ, [ספק] נגע בו אדם העומד במים". ולכאורה תיבת משלשל אין לה מובן. ובספר ארזי הלבנון הביא בשם ספר כתר תורה על מסכת נזיר רבי שמאול די אבילה שהגיה, שצריך לומר "מטלטל", ושכן הוא בתוס' רבינו פרץ. אמנם העיר בארזי הלבנון, שאם נאמר שהתוס' גרסו "כל הנתלין" אתיא שפיר, שעל דבר תלוי שייך לומר משלשל.]  [73:  זה לשון באור הגמ' לתוספתא (שם): "כל הניתלין – פירוש אם הטומאה נתלית במקום אחדף או נגרר על הארץ, הוי כמונח ולא הוי כספק טומאה שאין לו מקום".] 

21-23 [ב, ג, ד][footnoteRef:74] שם מת – צ"ל שרץ. מיתא – מיא. שם מת ע"ג שרץ – צ"ל שרץ ע"ג מת. [74:  בהגהות שנדפסו בש"ס ווילנא, כתובות ההגהות בנפרד, אמנם לצורך הסברת הדברים איחדנו את ההגהות, כיוון שהן תלויות זו בזו.] 

אור אליהו
21-23 [ב, ג, ד] שם בגמ': "בעי רמי בר חמא, מת בכלי וכלי צף על פני המים מהו, בתר כלי אזלינן, או בתר מיתא אזלינן. אם תמצי לומר בתר כלי אזלינן, מת על גבי שרץ מהו, כיון דהאי טומאת ערב והאי טומאת שבעה, כמאן דמחתא טומאה בכלי דמיא, או דילמא טומאה סמיכתא היא", כך היא הגירסא שלפנינו בגמ'. ולפי זה, ספיקו של רמי בר חמא הוא, כשיש מת בתוך כלי והכלי צף על פני המים, ויש ספק האם נגע בו, האם הולכים אחר הכלי, וכיוון שהכלי צף על המים ספיקו טהור, או שהולכים אחר המת, וכיוון שהמת מונח בכלי, ספיקו טמא[footnoteRef:75]. ועוד הסתפק רמי בר חמא, לפי הצד שהולכים אחר הכלי, ונחשב המת כטומאה צפה, מה הדין כשהמת הוא על גבי שרץ, האם נחשבים כגוף אחד ונחשב שגם המת צף, או כיוון שדינם שונה, נחשבים כשני גופים נפרדים, ולכן המת דינו כמונח ולא כצף[footnoteRef:76]. ולפי גירסא זו יוצא, שגם במת יש את הדין של טומאה צפה, שהיא טהורה.  [75:  כך פירשו הרא"ש ורבינו פרץ. אמנם המפרש פירש להיפך, שאם הולכים אחר הכלי נחשב כמונח וספיקו טהור, ואם הולכים אחר המת נחשב כצף אגב הכלי וספיקו טהור, עיין שם.]  [76:  כך פירש הרא"ש: "מת על גבי שרץ. וספק נגע במת, מי אמרינן, כיון דשניהם טמאים חשיב כחד גופא והוי טומאה צפה, או דילמא, כיון דאין טומאתם שוה, שזה טומאת ערב וזה טומאת שבעה, הוי כמונח בכלי".] 

אמנם רבינו בגליון הש"ס שלו כתב שבמקום "מת" צריך לומר "שרץ", ובמקום "מיתא" צריך לומר "מיא", ובמקום "מת על גבי שרץ" צריך לומר "שרץ על גבי מת". וכך צריך לגרוס בגמ': "בעי רמי בר חמא, שרץ בכלי, וכלי צף על פני המים מהו, בתר כלי אזלינן, או בתר מיא אזלינן. אם תמצי לומר, בתר כלי אזלינן, שרץ על גבי מת מהו, כיון דהאי טומאת ערב והאי טומאת שבעה, כמאן דמחתא טומאה בכלי דמיא, או דילמא טומאה סמיכתא היא"[footnoteRef:77]. ולפי גירסא זו, ספיקו של רמי בר חמא הוא, האם הולכים אחר הכלי, ונחשב שהטומאה מונחת, או שהולכים אחר המים, ונחשב שהטומאה צפה. ולפי גירסא זו, אין הוכחה שגם במת יש את הדין של ספק טומאה צפה שהיא טהורה, אלא רק בספק טומאה שרץ הדין כן[footnoteRef:78]. [77:  וכן נראה שגרס הרמב"ם (שם יד, ד): "שרץ שהיה מונח בכלי, וכלי צף על פני המים או שהיה מונח על המת כו' הרי זה כמונח על הארץ שספקו ברשות היחיד טמא, כמו שיתבאר". והמגיה על הכסף משנה (שם) הקשה על דברי הרמב"ם: "לא ידעתי למה שינה רבינו הלשון, דשם הבעיא במת בכלי, והכלי צף". וצריך לומר, שלפני הרמב"ם הייתה גירסא אחרת כנ"ל [והתפארת ישראל (טהרות ד בבועז ב) והקרן אורה תמהו על המגיה, הרי מפורש ברמב"ם שרק בשרץ אומרים ספק טומאה צפה, כדלקמן, ואם כן ברור שהרמב"ם לא גרס כגירסא שלפנינו]. וכן כתב במרכבת המשנה (עיין הערה), וכן כתבו בדעת הרמב"ם: תוס' רבי עקיבא איגר (נזיר ט, ב), תפארת ישראל (שם), קרן אורה, אור שמח (שם ג). ובחידושי רבינו פרץ, אחר שהביא את הגירסא שפנינו, הוסיף: "ומכל מקום בספרים שלנו אין הגירסא 'מת בכלי, והכלי צף על פני המים', אלא הגירסא 'שרץ בכלי, והכלי צף על פני המים. בתר כלי אזלינן או בתר שרץ אזלינן'. ובספרים שלנו הויא הגירסא 'אם תמצי לומר, לאו בתר כלי אזלינן, שרץ על גבי מת מהו" כו' ע"ש. וכן קצת משמע בגמ', שהקדימה הגמ' "דהאי טומאת ערב" ואחר כך "והאי טומאת שבעה", ואם כן, משמע שגורסים "שרץ (שהוא טמאת ערב) על גבי מת (שהוא טומאת שבעה)". אמנם אין זה ראיה גמורה, שכן להלן לגבי "שרץ על גבי נבילה, ונבילה צפה מהו", כתוב בגמ': "או דילמא האי כזית והאי כעדשה", הרי שהקדימה הגמ' "כזית" (שהוא שיעור טומאת נבילה) ל"כעדשה" (שהוא שיעור טומאת שרץ). ]  [78:  וכן היא שיטת הרמב"ם, כמו שכתב (שם ג): "ולא אמרו ספק טומאה צפה טהור אלא לשרץ בלבד". וכתב במרכבת המשנה (שם): "אמנם רבנו גורס 'צפה אינה מטמאה אלא לענין שרץ', כמבואר מלשונו בפרקין ה"ג (וגם גורס הניתלין ולא הניטלין לעיל ה"ג), אלמא דאף לענין מגע אין ספק טומאה צפה טהור אלא בשרץ לבד, וכדנפקא לר' יצחק בר אבדימי מקראי דשרץ. ואם כן, בהכרח גריס 'שרץ בכלי וכלי צף על גבי המים' (שהרי במת אפילו צף שלא בכלי הוא טמא). וגם גורס רבנו 'או דלמא בתר מיא' אזלינן, כגירסת התוס' בד"ה בעי, וכן בהכרח גורס רבנו 'שרץ על גבי מת', דומיא דאידך בעיא 'שרץ על גבי נבלה'. ורש"י נדחק בזה דהוא הדין לנבלה על גבי שרץ". וכן כתבו בדעת הרמב"ם כל המפרשים הנ"ל בהערה.] 

24 [ה] שם וטמא – תז"מ.
אור אליהו
24 [ה] שם בגמ': "ואם תמצי לומר, כמאן דמחתא טומאה בכלי דמיא וטמא ודאי, שרץ על גבי נבלה ונבלה צפה מהו", כך היא הגירסא שלפנינו בגמ'. ולפי גירסא זו, הגמ' אומרת, שלפי הצד ששרץ על גבי מת נחשב שהטומאה מונחת בכלי, אם האדם מסופק אם נגע בטומאה, הרי הוא טמא ודאי. ויש להקשות, הרי גם אם נאמר, לפי צד זה, שאין לטומאה דין של טומאה צפה שטיהרו חכמים, מכל מקום עדיין יש לה דין של ספק טומאה, ודינה הוא, שברשות היחיד ספיקו טמא, וברשות הרבים ספיקו טהור. ואולי משום כך הייתה תיבה זו של "וטמא" מחוקה[footnoteRef:79] בש"ס של רבינו. וכך צריך לומר: "ואם תמצי לומר, כמאן דמחתא טומאה בכלי דמיא ודאי". ולפי גירסא זו, כוונת הגמ' לומר, שאם תמצי לומר, שודאי נחשבת הטומאה כמונחת בכלי, ואין לה דין של טומאה צפה שטיהרו חכמים, אלא דינה כספק טומאה, עדיין יש להסתפק בשרץ על גבי נבילה. [79:  וכן נראה שכעין זה גרסו תוס' (ד"ה בעי): "ואם תמצי לומר, כמאן דמחתא בכלי ודאי דמיא". וכן הוא בדפוס ונציה, וכן הוא בכת"י מינכן 95 ווטיקן 110-111.] 

25 [ו] שם ואת"ל שרץ ע"ג שרץ כיון שמפסקי מהדדי כמאן דמנחא בכלי דמי – תא"מ.
אור אליהו
25 [ו] שם בגמ': "ואם תמצי לומר, שרץ על גבי שרץ, כיון דמפסקי מהדדי כמאן דמנחא בכלי דמי. שרץ על גבי נבלה שנימוחה מהו, כיון דנימוחה הויא ליה משקה, או דלמא האי אוכלא הוא", כך היא הגירסא שלפנינו בגמ'[footnoteRef:80]. ויש להקשות על גירסא זו, שכן כשהגמ' נוקטת לשון "ואם תמצי לומר", הוא רק כאשר בַּפשיטות של בעיא זו תלויה הבעיא שאחריה. והרי כאן אין הבעיא של שרץ על גבי נבילה שנימוחה תלויה בפשיטות של הבעיא של שרץ על גבי שרץ, שהרי גם אם נאמר ששרץ על גבי שרץ דינה כטומאה צפה, עדיין יש מקום להסתפק לגבי שרץ על גבי נבילה שנימוחה, שכן בזה אין שיעור טומאתם שווה[footnoteRef:81]. ואולי משום כך בש"ס של רבינו היו כל תיבות אלו של "ואם תמצי לומר, שרץ על גבי שרץ, כיון שמפסקי מהדדי כמאן שמנחא בכלי דמי" – מחוקות. וכך צריך לגרוס: "שרץ על גבי שרץ מהו, הני ודאי חד שיעורא נינהו, או דילמא כיון דמפסקי מהדדי לא. שרץ על גבי נבלה שנימוחה מהו, כיון דנימוחה הויא ליה משקה, או דלמא האי אוכלא הוא". ונמצא שלפי גירסא זו, אכן אין קשר בין הבעיא של שרץ על גבי שרץ לבעיא של שרץ על גבי נבילה שנימוחה.  [80:  וכן נראה שגרס בפירוש הרא"ש. וכן נראה שגרס הרמב"ם (אבות הטומאה יד, ד): "היה שרץ על גבי שרץ צף על פני המים, הרי זה כטומאה עבה שצפה על פני המים, וספיקו טהור". ומבואר שהאיבעיא של שרץ על גבי שרץ נפשטה בגמ', וידוע ששיטת הרמב"ם לפסוק כאשר הגמ' נוקטת בביטוי "אם תמצי לומר" לגבי אחד מצדדי הספק, אם כן, על כרחך שגם כאן לגבי שרץ על גבי שרץ גרס הרמב"ם "אם תמצי לומר", אלא שגרס להיפך שהבעיא נפשטה לקולא, וכמו שכתב הכסף משנה: "ומה שכתב היה שרץ וכו' - שם בעיא דאיפשטא ב'אם תמצי לומר', אלא דבנוסחי דידן איפשיטא לחומרא, ובנוסחת רבינו איפשיטא לקולא". ועיין חזו"א (טהרות ד, ח).]  [81:  כך העירו המו"ל של הגהות רבינו בש"ס ווילנא, וכן כתב בברכת ראש: "הך בעיא לא תליא באם תמצי לומר כמאן דמנחא דמיא, דאף אי נימא בשרץ על גבי שרץ הוה צפה, מכל מקום בנבילה טעמא אחרינא אית ביה נמי דלא יצטרף, דאין שיעורן שווה. ויותר היה לו למיבעי בשרץ על גבי שרץ שנימוחה מהו" (ועיין שם מה שכתב לתרץ את הגירסא שלפנינו). וכעין זה כתב החזו"א (שם): "ולגירסא דידן קשה, דמשמע דאם תמצי לומר דשרץ על גבי שרץ טומאה סמיכתא, גם שרץ על גבי נבילה שנימוחה טומאה סמיכתא, והלא שרץ על גבי נבילה ודאי לא חשיב טומאה סמיכתא, אלא דמבעיא ליה משום שנימוחה והוי כמשקה, ואינו ענין לשרץ על גבי שרץ".] 

26 [ז] שם ומי חטאת צפין ע"ג המים – תא"מ.
אור אליהו
26 [ז] שם בגמ': "שרץ על גבי מי חטאת, ומי חטאת צפין על גבי המים מהו, לא ידעינן, תיקו", כך היא הגירסא שלפנינו בגמ'. אמנם בש"ס של רבינו היו תיבות אלו של "ומי חטאת צפין על גבי המים" מחוקות[footnoteRef:82]. והטעם נראה[footnoteRef:83], משום שכל האיבעיות בגמ' הם המשך לאיבעיא הראשונה של רמי בר חמא, וכיוון שבאיבעיא הראשונה כבר נזכר הביטוי "צף על פני המים", אין צריך להזכיר ביטוי זה בכל אחת מהאיבעיות. ואכן בכל שאר האיבעיות לא נזכר שהדבר התחתון צף על פני המים[footnoteRef:84]. [82:  וכן נראה שגרס בתוס' רבינו טודרוס מגירונא: "שרץ על גבי מי חטאת מהו – והוא הדין שמצי למנקט אפר במים דעלמא" כו'. וכן משמע בשטמ"ק: "על גבי מי חטאת מהו - מי אמרינן הא ודאי משקה או דילמא כיון דאפר מעורב בו אוכלא הוא". וכן גרס בשיעורי תורה (סימן ב עמ' קמ).]  [83:  על פי מה שכתבו המו"ל של הגהות רבינו בש"ס ווילנא. אמנם יש להעיר שלעיל באיבעיא של שרץ על גבי נבילה כתוב: "שרץ על גבי נבילה, ונבילה צפה מהו". ואע"פ שלא כתוב גם "על פני המים", מכל מקום לכאורה תיבת "צפה" מיותרת, וצ"ע.]  [84:  וכמו שהעירו המו"ל של הגהות רבינו בש"ס ווילנא.] 

סה ע"א
27 [א] גמ' ידועין או לשלשה – תא"מ. בתוספתא ל"ג לה. וע"ש שאמרו בא' ודאי ב' תחלה, אין להם שכונת קברות, וז"ש המוצא.
אור אליהו
27 [א] בגמ': "מעשה ברבי ישבב, שבדק ומצא שנים ידועין ואחד תחילה, וביקש לעשותן שכונת קברות. אמר לו רבי עקיבא, כל שיגעת לריק יגעת, לא אמרו שכונת קברות אלא לשלשה ידועין, או לשלשה תחילה", כך היא הגירסא שלפנינו בגמ'[footnoteRef:85]. ומבואר לפי גירסא זו, שעושים שכונת קברות, בין בשלשה ידועין, ובין בשלשה תחילה[footnoteRef:86]. אמנם בש"ס של רבינו היו תיבות אלו של "ידועין או לשלשה" מחוקות. וכך צריך לגרוס: "לא אמרו שכונת קברות אלא לשלשה תחילה". ומבואר לפי גירסא זו, שעושים שכונת קברות רק לשלשה מתים שנמצאו בתחילה, היינו, שלא היה ידוע שהם קבורים שם[footnoteRef:87]. וכן בתוספתא (אהלות טז, ב) לא גרסינן לה לאותם תיבות. וז"ל התוספתא[footnoteRef:88]: "מעשה ברבי ישבב, שבדק ומצא שנים בתחלה ואחד ידוע, עשה להן שכונות קברות. כשבא אל רבי עקיבא אמר לו, כל מה שיגעת לריק יגעת, אף אתה היית צריך לבדוק כל קברי ארץ ישראל הידועין, ולא אמרו אלא המוצא שלש כתחלה". ועיין שם בתוספתא שאמרו באחד ודאי ושנים תחלה אין להם שכונת קברות: "מצא שנים כתחלה ואחד ידוע, יש לו תפיסה ואין להן שכונות קברות". ואם כן, כל שכן כאשר הם שלשה ידועים, שאין להם שכונת קברות. וזה שכתוב במשנה (סד ע"ב) "המוצא מת בתחילה כו' מצא שלשה, אם יש בין זה לזה מארבע אמות ועד שמונה, הרי זה שכונת קברות" כו'. והיינו, שעל מת ידוע לא שייך לומר "המוצא", ואם כן, מבואר שהדין של מוצא שלשה, שיש להם שכונת קברות, הוא רק במוצא מתים שלא היו ידועים. [85:  וכן היא הגירסא בכת"י מינכן 95 ווטיקן 110-111.]  [86:  וכן מבואר בפירוש הרא"ש: "ואין להם שכונה - ויכול לפנותם משם, כיון שלא היו שלשתן מענין אחד אין תולין שנקברו שם לשם קבר, שהרי נמצאו שניים שאינם ידועים, וכן שניים ידועים ואחד תחלה, אבל כששלשתן ידועים, או תחילה, אז אנו תולין שלשם קבורה הונחו שם".]  [87:  וכן מבואר מדברי הרמב"ם (טומאת מת ט, ו): "אחד המוצא שלשה מתים כדרכן בתחלה, או שמצא שלשה כוכין או כוך ונקיע ומערה, הרי זו שכונת קברות, מצא שנים ואחד היה ידוע, יש להם תבוסה, ואין להם שכונת קברות, שהקבר הידוע אינו עושה שכונה, ולא אמרו אלא המוצא שלשה בתחלה, הוא שצריך בדיקה". וכן כתב בקרן אורה: "ומדברי הרמב"ם ז"ל נראה דלידועים ליכא שכונת קברות כלל. וכן מסתבר, כיון דידועים הם למה ניחוש דילמא יש עוד, ובמוצא שפיר חיישינן. וכן משמע בתוספתא כדבריו בפט"ו דאהלות". ובמשנה אחרונה (אהלות טז, ג) כתב לגבי שיטת הרמב"ם, שבשלשה ידועין אין עושים שכונת קברות: "ויש ליתן טעם בזה, מדהני ידועים ותו לא, שמע מינה ליתנהו טפי" (ולכאורה טעם הדבר מפורש בתוספתא על ידי רבי עקיבא עצמו: "דאם כן היית צריך לבדוק כל קברי ארץ ישראל הידועין"). וכן כתוב באריכות באליהו רבה (אהלות שם): "תו אמרינן התם 'לא אמרו שכונת קברות אלא או לשלשה ידועין או לשלשה בתחילה'. ולא גרסינן 'לשלשה ידועין', דבידועין לא אמרינן שכונת קברות למיצרך בדיקה, ואפילו אחד מהן ידוע ושנים מתחילה, לא הוי שכונת קברות למיבעי בדיקה. וגדולה מזו אמרו, באחד מהן ידוע לא הוי שכונת קברות, אפילו לענין ליטול את השנים שמתחילה, שאם אחד מהן ידוע ושנים מתחילה נוטל את השנים ואת תבוסתן, כדתניא בתוספתא 'מצא שנים תחילה ואחד ידוע יש להם תבוסה, ואין להם שכונת קברות. ומעשה ברבי ישבב שבדק ומצא שנים תחילה ואחד ידוע, עשה לה שכונת קברות. כשבא אצל רבי עקיבא אמר לו, כל שיגעת לריק יגעת, אף אתה הייתה צריך לבדוק כל קברי ארץ ישראל הידועים, ולא אמרו אלא המוצא שלשה בתחלה'. אלמא לא אמרו שכונת קברות בידועין, דאם כן היית צריך לבדוק כל קברי ארץ ישראל הידועין. ואפילו באחד הידוע לא הוי שכונת קברות, ולא מיבעי כל השלשה ידועין. הלכך בגמ' נמי הכי גרסינן 'לא אמרו שכונת קברות אלא לשלשה בתחלה'. אבל בידועין אין בהן שכונת קברות, כדתניא בתוספתא".]  [88:  על פי הגהות רבינו שם.] 

28 [ב] שם בר' צדוק – תא"מ.
אור אליהו
28 [ב] שם בגמ': "וכמה שיעור תפוסה, פירש רבי אלעזר ברבי צדוק, נוטל עפר תיחוח וחופר בבתולה שלש אצבעות", כך היא הגירסא שלפנינו בגמ'[footnoteRef:89]. אמנם בש"ס של רבינו היו תיבות אלו של "ברבי צדוק" מחוקות[footnoteRef:90], וצריך לגרוס רק: "פירש רבי אלעזר, נוטל עפר" כו'. והטעם פשוט, שכן מיד כתוב בגמ': "מיתיבי, וכמה שיעור תפוסה, פירש רבי אלעזר ברבי צדוק כו' הוא דאמר כי האי תנא, דתניא" כו'. ואם נאמר שגורסים את התיבות "ברבי צדוק", הייתה הגמ' צריכה להקשות סתירה בדברי רבי אלעזר ברבי צדוק, ולתרץ תרי תנאי אליבא דרבי אלעזר ברבי צדוק. ועוד ממה שתירצה הגמ' "הוא דאמר כי האי תנא" מבואר שלא מדובר בתנא אלא באמורא. לכן צריך לומר שלא גורסים תיבות "ברבי צדוק", ובעל המאמר הוא רבי אלעזר בן פדת האמורא[footnoteRef:91], ולכן הקשתה הגמ' על דבריו מדברי התנא רבי אלעזר ברבי צדוק, ותירצה הגמ', שרבי אלעזר יכול לסבור כרבי יוחנן בשם בן עזאי. [89:  וכן גרס ביד רמ"ה (ב"ב קא ע"ב).]  [90:  וכן הגיה בפירוש הרא"ש, וכן נראה שגרסו תוס' (עיין להלן הערה), וכן הוא בכת"י מינכן 95.]  [91:  וכן כתבו תוס' (ד"ה כמה): "כמה שיעור תפוסה פירש רבי אלעזר - הוא רבי אלעזר בן פדת שהוא אמורא" כו'. וכן כתב בפירוש הרא"ש: "אמר רבי אלעזר, נוטל עפר תיחוח הכי גרסינן, ולא גרסינן 'רבי אלעזר בר צדוק', אלא רבי אלעזר אמורא הוא, דפריש ליה [וקא מקשה ליה] מרבי אלעזר בר צדוק, וקאמר הוא דאמר כי האי תנא".] 

29 [ג] שם נוטל כו' – גירסת התוספתא בורר את הצרורות ואת הקסמין ונוטל את הודאי ומניח את הספק, וזהו עפר קברות מלא תרווד ועוד.
אור אליהו
29 [ג] שם בגמ': "מיתיבי, וכמה שיעור תפוסה. פירש רבי אלעזר ברבי צדוק, נוטל את הקיסמין ואת הקססות, וזורק את הוודאין, ומניח את הספיקות, והשאר מצטרף לרוב בנינו של מת, ולרובע עצמות למלא תרווד רקב", כך היא הגירסא שלפנינו בגמ'. אמנם גירסת התוספתא (אהלות ב, ב): "וכמה שיעור תפוסה. פירש רבי אלעזר ברבי צדוק, בורר את הצרורות ואת הקסמין, ונוטל את הודאי ומניח את הספק, וזהו עפר קברות מלא תרווד ועוד". וכמה הבדלים ישנם בין שתי הגירסאות: א. לגירסא שלפנינו "נוטל את הקיסמין", ובתוספתא "בורר את הקיסמין". ב. בגירסא שלפנינו "הקססות", ובתוספתא "הצרורות". ג. בגירסא שלפנינו "וזורק את הודאין", ובתוספתא "ונוטל את הודאי". ונראה, שעל הגירסא שלפנינו לכאורה קשה, שאחר שאמר "ונוטל את הקיסמין ואת הקססות", והיינו שאת הקיסמין והקססות מפריד מהעפר, כיוון שהם ודאי לא מהמת, מדוע הוצרך להוסיף "וזורק את הודאין". ולגירסת התוספתא בתחילה בורר את הקיסמין והצרורות, שהן ודאי לא מהמת, אחר כך נוטל עם המת את הודאי, כלומר מה שהוא ודאי מהמת, ומניח את הספק במקום מוצנע שלא יבואו להטמאות בו.
30 [ד] שם והשאר מצטרף למלא תרווד ועוד עפר קברות – כצ"ל.
אור אליהו
30 [ד] שם בגמ': "והשאר מצטרף לרוב בנינו של מת, ולרובע עצמות למלא תרווד רקב", כך היא הגירסא שלפנינו בגמ'. ומשמע לפי גירסא זו, שמדובר כאן במת שיש לו רקב, לכן השאר מצטרף למלא תרווד רקב. ויש להקשות שמדברי הברייתא מבואר שמדובר שבמת שאין לו רקב, שכן רק מת שנקבר ערום בארון של שיש על הרצפה או על גבי טבלה של שיש יש לו רקב[footnoteRef:92]. ואילו כאן הברייתא דיברה על קיסמין, ומשמע שמדובר בארון של עץ[footnoteRef:93], וכן בצרורות, ומשמע שנקבר על גבי עפר[footnoteRef:94]. ועוד מבואר, שלגירסא שלפנינו מדובר גם על טומאת עצמות, שמצטרפים לרוב בניינו או לרובע עצמות. וקשה, הרי הברייתא דיברה רק לעניין עפר תפוסה של מת, ולא לגבי העצמות[footnoteRef:95]. ואולי משום כך לדעת רבינו יש לגרוס: "והשאר מצטרף למלא תרווד ועוד עפר קברות" – כך צריך לומר. כלומר, לא מדובר כאן ברקב של מת שמטמא בשיעור של מלא תרווד, אלא בטומאת עפר קברות שמטמא בשיעור מלא תרווד ועוד[footnoteRef:96]. וכן לא גורסים את התיבות "לרוב בנינו של מת, ולרובע עצמות"[footnoteRef:97]. [92:  כמבואר בתוספתא (אהלות ב, ב): "ואיזהו מת שיש לו רקב, הנקבר ערום בארון של אבן על גבי הרצפה ועל גבי טבלה של שיש. אבל הנקבר בכסותו ובארון של עץ על גבי עפר, אין לו רקב. והנוטל עפר מתחתיו זהו עפר קברות מלא תרווד ועוד תפוסה שנמצא בקבר, ואין ידוע מה טיבה זהו עפר קברות מלא תרווד ועוד". ]  [93:  וכן מבואר במפרש: "נוטל את הקיסמין - של נסרים, שנעשו מן הארון כשהרקיבו, ואמרי לה קיסמין של עצי בשמים, כדכתיב באסא בדברי הימים וישכיבוהו במשכב אשר מלא בשמים".]  [94:  וגם לגירסא שלפנינו בגמ' (עיין לעיל אות ג) "קוססות", כתב המפרש: "ואת הקססות - קוזזות של אדמה, שנדבקו מן הדם ומן המוהל, שקורין בלישטי"ט בלע"ז". אמנם בפירוש הרא"ש (סה ע"ב ד"ה ולרובע) כתב: "ולרובע הקב עצמות ולמלא תרוד רקב - כגון שנקבר המת ערום בארון של שיש, ונפתח הארון מתחתיו ויצא מרקבותו דרך הפחת, העפר שתחת הארון מתחתיו הוא ספק אם מעפר הארץ הוא או מרקביבות המת, והנמצא בתוך הארון הוא ודאי ומצטרף כולו יחד כמלא תרווד". ]  [95:  ועוד קשה על הגירסא שלפנינו, איך יכול לדעת בעצמות שחוקות שהן מן רוב בניינו של מת (פירוש "חברותא" על הש"ס).]  [96:  במשנה (אהלות ב, ב): "מלא תרווד ועוד עפר קברות, טמא". וכתוב באליהו רבה: "מלא תרווד ועוד עפר קברות, טמא – ולא גרסינן 'רקב', והכא במת שנקבר בכסותו או בארון של עץ וכיוצא בו, שנתערב עפר אחר עם עפר גופו של מת, ואין לו דין רקב, אלא דין עפר קברות דצריך מלא תרווד ועוד" כו'. ]  [97:  ולפנינו בתוספתא (שם) הגירסא בסוף דברי רבי אלעזר ברבי צדוק: "וזהו עפר קברות מלא תרווד ועוד". הרי שלא דיבר רבי אלעזר ברבי צדוק על רקב של מת ולא על טומאת עצמות.] 

31 [ה] תוס' ד"ה מיתיבי כו' מניח במקום המוצנע, אבל בתוספתא מפרש שהספק מצטרף עם השאר, דהיינו הרקב למלא תרווד ועוד עפר קברות, ועפט"ז דאהלות.
אור אליהו
31 [ה] בגמ': "מיתיבי, וכמה שיעור תפוסה. פירש רבי אלעזר ברבי צדוק, נוטל את הקיסמין ואת הקססות, וזורק את הוודאין, ומניח את הספיקות, והשאר מצטרף לרוב בנינו של מת, ולרובע עצמות למלא תרווד רקב". וכתבו התוס' ד"ה מיתיבי כו': "ומניח את הספיקות, מה שהוא מסופק אם היו מן המת אם לאו, מניח במקום המוצנע, שלא יטמאו עושי טהרות"[footnoteRef:98]. אבל בתוספתא (אהלות ב, ב) מפרש, שאת הספק לא מניחים בנפרד במקום המוצנע, אלא הוא מצטרף עם השאר, דהיינו עם הרקב[footnoteRef:99] לשיעור מלא תרווד ועוד עפר קברות. לשון התוספתא: "ומניח את הספק, וזהו עפר קברות מלא תרווד ועוד". ומשמע שהספק מצטרף לשיעור מלא תרווד ועוד[footnoteRef:100], ולא מונח במקום נפרד[footnoteRef:101]. ועיין בתוספתא פרק טז (הלכה ד) דמסכת אהלות: "המוציא את העפר ממקום הטומאה אוכל בדמעו. רבי יהודה אומר, צובר עפרה של זו על גבי עפרה של זו. ורבותינו אמרו, עפרה טהורה". ומה שאמר רבי יהודה שצובר עפרה הכוונה: "מחזיקין עפר החפירה לטמא, לכן צוברו במקום מיוחד, וקסבר דאינו אוכל בדמעו"[footnoteRef:102]. נמצא שלדעת רבי יהודה[footnoteRef:103] מקום שהוא מוחזק לטמא, היינו שאינו בודאי טמא, אלא שיש בו ספק שהוא טמא, צוברו במקום מיוחד. וזה כעין מה שכתבו התוס', שמה שהוא מסופק מניחו במקום המוצנע, היינו במקום מיוחד[footnoteRef:104].   [98:  וכן משמע מדברי המפרש (ד"ה ומניח, לפי נוסחת הריב"ן): "ומניח את הספיקות - שיהא מפנן למקום אחר, דחוששין להן משום טומאה" (אמנם לפנינו הגירסא "שיהא מפנן למקום אחד", ולכאורה אין גירסא זו מתיישבת עם המשך דבריו).]  [99:  תיבת "רקב" לכאורה צריך עיון, הרי לעיל (אות ד') התבאר שלא מדובר כאן בדין רקב המת, אלא בדין עפר קברות.]  [100:  וכן משמע בפירוש זר זהב על התוספתא (אהלות ב, ב): "ומניח את הספק – וזהו הספק עפר קברות". ]  [101:  וכתב החזו"א (אהלות כב, יד): "לפירוש תוס' אינו מתיישב לשון 'ומניח את הספיקות', וגם לשון 'והשאר' אינו מתיישב, שאין מעורבות בספיקות כו' אמנם בתוספתא פרק ב' דאהלות הגירסא 'נוטל את הודאין ומניח את הספק, וזהו עפר קברות מלא תרווד ועוד'", ע"ש.]  [102:  מלשון פירוש זר זהב על התוספתא, וכעין זה כתב הר"ש בפירושו על המשנה (אהלות טז, ד) לאחר שהביא את לשון התוספתא הנ"ל: "כלומר, עפר החפירות צובר יחד, ולא יוציאם למקום אחר, משום דטמאות קסבר רבי יהודה דאינו אוכל בדמעו".]  [103:  ואפשר לומר, שגם ת"ק שסובר שהוא אוכל בדמעו, זאת משום שסובר שכאן הוא אינו מקום שמוחזק לטמאה, אבל אין הכי נמי, במקום אחר שהוא כן מוחזק לטומאה, היינו שהוא ספק טמא, גם ת"ק סובר שצריך לצבור את עפרו במקום מיוחד. ]  [104:  את ההסבר להפניית רבינו לתוספתא פרק טז, כתבתי על פי מה שכתב לי הגאון בעל שו"ת אורחותיך למדני שליט"א.] 

